qundao/data-zh-poetry huggingface dataset:
课儿联·其三百九十一
作者：梁鼎芬
朝代：清
体裁：联

食贫先苦学；平乱见良才。
课儿联·其三百九十七
作者：梁鼎芬
朝代：清
体裁：联

韩孟诗篇在；苏黄命运违。
课儿联·其三百九十三
作者：梁鼎芬
朝代：清
体裁：联

书旨临风悟；书声隔壁听。
课儿联·其三百九十九
作者：梁鼎芬
朝代：清
体裁：联

一饭思犹报；干杯罚不辞。
课儿联·其三百九十二
作者：梁鼎芬
朝代：清
体裁：联

千花陈绮绣；万籁作笙竽。
课儿联·其三百九十五
作者：梁鼎芬
朝代：清
体裁：联

圣图天广大；宗祀日光辉。
课儿联·其三百九十八
作者：梁鼎芬
朝代：清
体裁：联

莺啼三月怨；鹤唳九皋清。
课儿联·其三百九十六
作者：梁鼎芬
朝代：清
体裁：联

杂虏横戈数；功臣甲第高。
课儿联·其三百九十四
作者：梁鼎芬
朝代：清
体裁：联

家祭思遗教；楹书发往悲。
课儿联·其三百二
作者：梁鼎芬
朝代：清
体裁：联

兰饯凄凄远；芦吟瑟瑟愁。
课儿联·其三百二十
作者：梁鼎芬
朝代：清
体裁：联

一蝶初成梦；千鸡自叫名。
课儿联·其三百二十一
作者：梁鼎芬
朝代：清
体裁：联

晨兴苏理发；晏起管惩愆。
课儿联·其三百二十七
作者：梁鼎芬
朝代：清
体裁：联

草亭题暮雨；桃岛泛朝霞。
课儿联·其三百二十三
作者：梁鼎芬
朝代：清
体裁：联

供奉万家佛；调和五藏神。
课儿联·其三百二十九
作者：梁鼎芬
朝代：清
体裁：联

身留几回病；泪送五丧归。
课儿联·其三百二十二
作者：梁鼎芬
朝代：清
体裁：联

学规严鹿洞；史笔仰龙门。
课儿联·其三百二十五
作者：梁鼎芬
朝代：清
体裁：联

枇杷四时气；杨柳一生愁。
课儿联·其三百二十八
作者：梁鼎芬
朝代：清
体裁：联

鼎彝多汉物；诗字有唐风。
课儿联·其三百二十六
作者：梁鼎芬
朝代：清
体裁：联

雨收鱼唼絮；风定燕穿花。
课儿联·其三百二十四
作者：梁鼎芬
朝代：清
体裁：联

罢琴惆怅夜；得句太和春。
课儿联·其三百五
作者：梁鼎芬
朝代：清
体裁：联

轻风扶细燕；残月入昏鸦。
课儿联·其三百五十
作者：梁鼎芬
朝代：清
体裁：联

先帝昔晏驾；兹山朝百灵。
课儿联·其三百五十一
作者：梁鼎芬
朝代：清
体裁：联

松外山亭峭；荷边水槛芳。
课儿联·其三百五十七
作者：梁鼎芬
朝代：清
体裁：联

吉日思贤相；危时失大臣。
课儿联·其三百五十三
作者：梁鼎芬
朝代：清
体裁：联

我父清冥远；孤儿白发深。
课儿联·其三百五十九
作者：梁鼎芬
朝代：清
体裁：联

黄巾尊郑氏；青冢吊明妃。
课儿联·其三百五十二
作者：梁鼎芬
朝代：清
体裁：联

忠臣岂慑死；清官不受钱。
课儿联·其三百五十五
作者：梁鼎芬
朝代：清
体裁：联

艰难有今日；悽楚说馀生。
课儿联·其三百五十八
作者：梁鼎芬
朝代：清
体裁：联

秋碧竹间月；春红花上霞。
课儿联·其三百五十六
作者：梁鼎芬
朝代：清
体裁：联

酒后寻山月；春馀赋雨花。
课儿联·其三百五十四
作者：梁鼎芬
朝代：清
体裁：联

山涧横松彴；郊塘结草亭。
课儿联·其三百八
作者：梁鼎芬
朝代：清
体裁：联

李晟安国勇；祖逖渡江雄。
课儿联·其三百八十
作者：梁鼎芬
朝代：清
体裁：联

将军尊策略；幕府盛才良。
课儿联·其三百八十一
作者：梁鼎芬
朝代：清
体裁：联

季子坟前剑；邠乡壁里经。
课儿联·其三百八十七
作者：梁鼎芬
朝代：清
体裁：联

良夜团圞月；閒居淡泊人。
课儿联·其三百八十三
作者：梁鼎芬
朝代：清
体裁：联

疏雨蘼芜径；浓春芍药亭。
课儿联·其三百八十九
作者：梁鼎芬
朝代：清
体裁：联

梧桐秋院月；翡翠晓池舟。
课儿联·其三百八十二
作者：梁鼎芬
朝代：清
体裁：联

天上明明月；人间泼泼春。
课儿联·其三百八十五
作者：梁鼎芬
朝代：清
体裁：联

只益丹心苦；能添白发明。
课儿联·其三百八十八
作者：梁鼎芬
朝代：清
体裁：联

兰佩灵均洁；梅花宋璟刚。
课儿联·其三百八十六
作者：梁鼎芬
朝代：清
体裁：联

水村黄柳月；山路白头人。
课儿联·其三百八十四
作者：梁鼎芬
朝代：清
体裁：联

相池开莲沼；怀人过菊篱。
课儿联·其三百六
作者：梁鼎芬
朝代：清
体裁：联

山神知蹭蹬；野老说兴亡。
课儿联·其三百六十
作者：梁鼎芬
朝代：清
体裁：联

危时思将帅；多病念亲朋。
课儿联·其三百六十一
作者：梁鼎芬
朝代：清
体裁：联

景清皮击逆；继盛胆忘利。
课儿联·其三百六十七
作者：梁鼎芬
朝代：清
体裁：联

岩苔存鹿迹；亭叶战鸦声。
课儿联·其三百六十三
作者：梁鼎芬
朝代：清
体裁：联

桃李开三四；楼台气万千。
课儿联·其三百六十九
作者：梁鼎芬
朝代：清
体裁：联

戢戢鸦翻阵；呦呦鹿养茸。
课儿联·其三百六十二
作者：梁鼎芬
朝代：清
体裁：联

天晚鸦争集；山深鹿偶鸣。
课儿联·其三百六十五
作者：梁鼎芬
朝代：清
体裁：联

平生慕忠节；馀子扇芳馨。
课儿联·其三百六十八
作者：梁鼎芬
朝代：清
体裁：联

献狮来异域；浴象集清河。
课儿联·其三百六十六
作者：梁鼎芬
朝代：清
体裁：联

麻鞋走行在；皀帽老辽东。
课儿联·其三百六十四
作者：梁鼎芬
朝代：清
体裁：联

春风标汉节；寒雪咽胡笳。
课儿联·其三百十
作者：梁鼎芬
朝代：清
体裁：联

寂寞閒花路；芳菲细草亭。
课儿联·其三百十一
作者：梁鼎芬
朝代：清
体裁：联

诗寻春雨燕；画爱夕阳蝉。
课儿联·其三百十七
作者：梁鼎芬
朝代：清
体裁：联

春帆行细雨；秋扇怨西风。
课儿联·其三百十三
作者：梁鼎芬
朝代：清
体裁：联

边霜凄断角；池月伴浮舲。
课儿联·其三百十九
作者：梁鼎芬
朝代：清
体裁：联

抗疏非沽直；题诗自爱閒。
课儿联·其三百十二
作者：梁鼎芬
朝代：清
体裁：联

讲学尊朱子；传经守郑君。
课儿联·其三百十五
作者：梁鼎芬
朝代：清
体裁：联

擎剑真豪杰；弹琴属隐论。
课儿联·其三百十八
作者：梁鼎芬
朝代：清
体裁：联

疏灯人卖酒；簿簟客张琴。
课儿联·其三百十六
作者：梁鼎芬
朝代：清
体裁：联

雷霆万钧力；风雨十年心。
课儿联·其三百十四
作者：梁鼎芬
朝代：清
体裁：联

满座衣冠气；何人铁石心。
课儿联·其三百四
作者：梁鼎芬
朝代：清
体裁：联

毛诗冲远熟；尔雅景纯详。
课儿联·其三百四十
作者：梁鼎芬
朝代：清
体裁：联

花妥莺捎蝶；溪喧獭趁鱼。
课儿联·其三百四十一
作者：梁鼎芬
朝代：清
体裁：联

亮爱南楼月；融开北海尊。
课儿联·其三百四十七
作者：梁鼎芬
朝代：清
体裁：联

醉斟婴武斝；暖拥果然裘。
课儿联·其三百四十三
作者：梁鼎芬
朝代：清
体裁：联

薄采芳洲杜；遥怀故国莼。
课儿联·其三百四十九
作者：梁鼎芬
朝代：清
体裁：联

风雨同心少；江河一掌劳。
课儿联·其三百四十二
作者：梁鼎芬
朝代：清
体裁：联

世上素心友；灯前白发人。
课儿联·其三百四十五
作者：梁鼎芬
朝代：清
体裁：联

夹舟亲付友；茄饭自安儿。
课儿联·其三百四十八
作者：梁鼎芬
朝代：清
体裁：联

缀席茱萸好；浮舟菡萏衰。
课儿联·其三百四十六
作者：梁鼎芬
朝代：清
体裁：联

群木水光下；万家云气中。
课儿联·其三百四十四
作者：梁鼎芬
朝代：清
体裁：联

观书知世事；存国在人心。
课儿联·其九
作者：梁鼎芬
朝代：清
体裁：联

红芳双燕户；黄叶万鸦林。
课儿联·其九十
作者：梁鼎芬
朝代：清
体裁：联

麝墨红丝砚；鸾枝绿绮窗。
课儿联·其九十一
作者：梁鼎芬
朝代：清
体裁：联

幼安惩晏起；靖节赋初归。
课儿联·其九十七
作者：梁鼎芬
朝代：清
体裁：联

忧患差生事；贤劳慕古人。
课儿联·其九十三
作者：梁鼎芬
朝代：清
体裁：联

枇杷四时气；枸杞千岁香。
课儿联·其九十九
作者：梁鼎芬
朝代：清
体裁：联

花林依渌水；灯火认柴门。
课儿联·其九十二
作者：梁鼎芬
朝代：清
体裁：联

林深莺唤友；村小犬亲人。
课儿联·其九十五
作者：梁鼎芬
朝代：清
体裁：联

得句书苔纸；寻芳拂柳衣。
课儿联·其九十八
作者：梁鼎芬
朝代：清
体裁：联

菊霜侵酒榼；兰露湿琴囊。
课儿联·其九十六
作者：梁鼎芬
朝代：清
体裁：联

万马青山影；双鸥绿水情。
课儿联·其九十四
作者：梁鼎芬
朝代：清
体裁：联

小心惟谨慎；大勇却慈祥。
课儿联·其九百
作者：梁鼎芬
朝代：清
体裁：联

石床沾竹雾；水槛展桃霞。
课儿联·其九百一
作者：梁鼎芬
朝代：清
体裁：联

竹影风前舞；桃香水际来。
课儿联·其九百七
作者：梁鼎芬
朝代：清
体裁：联

莺梭欺小蝶；鱼窜似奔狐。
课儿联·其九百七十
作者：梁鼎芬
朝代：清
体裁：联

功名垂宇宙；忠信胜波涛。
课儿联·其九百七十一
作者：梁鼎芬
朝代：清
体裁：联

层峦标突兀；孤阁坐深沈。
课儿联·其九百七十七
作者：梁鼎芬
朝代：清
体裁：联

水国三更笛；山城二月花。
课儿联·其九百七十三
作者：梁鼎芬
朝代：清
体裁：联

范滂思揽辔；杨震独辞金。
课儿联·其九百七十九
作者：梁鼎芬
朝代：清
体裁：联

雾隐南山豹；风吹北海鲸。
课儿联·其九百七十二
作者：梁鼎芬
朝代：清
体裁：联

果然称兽义；吉了解人言。
课儿联·其九百七十五
作者：梁鼎芬
朝代：清
体裁：联

愁寂鸡行断；参差虎穴邻。
课儿联·其九百七十八
作者：梁鼎芬
朝代：清
体裁：联

杖藜吾欺世；采菊客疏人。
课儿联·其九百七十六
作者：梁鼎芬
朝代：清
体裁：联

松色侵行椟；骊声搅旅床。
课儿联·其九百七十四
作者：梁鼎芬
朝代：清
体裁：联

托赠卿家有；因歌野兴疏。
课儿联·其九百三
作者：梁鼎芬
朝代：清
体裁：联

红亭乔木杪；翠槛众花间。
课儿联·其九百三十
作者：梁鼎芬
朝代：清
体裁：联

瓷材庐阜石；诗句乃园花。
课儿联·其九百三十一
作者：梁鼎芬
朝代：清
体裁：联

生前四魂集；海内十发庵。
课儿联·其九百三十七
作者：梁鼎芬
朝代：清
体裁：联

草色妍僧塔；霞光染客衣。
课儿联·其九百三十三
作者：梁鼎芬
朝代：清
体裁：联

雁将苏武帛；鹅换右军书。
课儿联·其九百三十九
作者：梁鼎芬
朝代：清
体裁：联

扑萤翻小扇；付雁寄长书。
课儿联·其九百三十二
作者：梁鼎芬
朝代：清
体裁：联

登高风落帕；乞巧月穿针。
课儿联·其九百三十五
作者：梁鼎芬
朝代：清
体裁：联

白鱼如切玉；朱橘不论钱。
课儿联·其九百三十八
作者：梁鼎芬
朝代：清
体裁：联

织儿都撞坏；遗老最悲哀。
课儿联·其九百三十六
作者：梁鼎芬
朝代：清
体裁：联

江声沈远树；春影薄深谷。
课儿联·其九百三十四
作者：梁鼎芬
朝代：清
体裁：联

结交存古道；论学奉经师。
课儿联·其九百九
作者：梁鼎芬
朝代：清
体裁：联

疏疏还密密；整整又斜斜。
课儿联·其九百九十
作者：梁鼎芬
朝代：清
体裁：联

归思双溪寺；诗怀九曲弟。
课儿联·其九百九十一
作者：梁鼎芬
朝代：清
体裁：联

深怀共话葵霜阁；胜事新传木本园。
课儿联·其九百九十三
作者：梁鼎芬
朝代：清
体裁：联

梧桐叶下秋风紧；薜荔香微夜月高。
课儿联·其九百九十二
作者：梁鼎芬
朝代：清
体裁：联

一灯课子心何切；千里怀人发欲疏。
课儿联·其九百二
作者：梁鼎芬
朝代：清
体裁：联

疏疏花点水；密密鸟依人。
课儿联·其九百二十
作者：梁鼎芬
朝代：清
体裁：联

芳草能知暖；春风兴闭门。
课儿联·其九百二十一
作者：梁鼎芬
朝代：清
体裁：联

芳草栖鸾馆；閒云见鹿亭。
课儿联·其九百二十七
作者：梁鼎芬
朝代：清
体裁：联

五色罗浮蝶；十声蜀道鹃。
课儿联·其九百二十三
作者：梁鼎芬
朝代：清
体裁：联

理财刘晏正；安国李晟忠。
课儿联·其九百二十九
作者：梁鼎芬
朝代：清
体裁：联

茶香风动竹；醴味雨浇花。
课儿联·其九百二十二
作者：梁鼎芬
朝代：清
体裁：联

刘蕡伤宦者；韩偓为昭宗。
课儿联·其九百二十五
作者：梁鼎芬
朝代：清
体裁：联

花补渔翁网；苔侵画客琴。
课儿联·其九百二十八
作者：梁鼎芬
朝代：清
体裁：联

南越呼鸾道；西湖放鹤亭。
课儿联·其九百二十六
作者：梁鼎芬
朝代：清
体裁：联

桄榔虞氏宅；杨柳白公堤。
课儿联·其九百二十四
作者：梁鼎芬
朝代：清
体裁：联

僧可六七辈；园花三四红。
课儿联·其九百五
作者：梁鼎芬
朝代：清
体裁：联

柳塘朝放鸭；花院昼听鹂。
课儿联·其九百五十
作者：梁鼎芬
朝代：清
体裁：联

晓花红坠露；暮柳碧摇烟。
课儿联·其九百五十一
作者：梁鼎芬
朝代：清
体裁：联

斑鹿衔芝去；驯鸥倚石眠。
课儿联·其九百五十七
作者：梁鼎芬
朝代：清
体裁：联

呕心怜李贺；刺股学苏秦。
课儿联·其九百五十三
作者：梁鼎芬
朝代：清
体裁：联

巢螟蚊睫小；蒙马虎皮强。
课儿联·其九百五十九
作者：梁鼎芬
朝代：清
体裁：联

莲动娃招鸭；梅垂客上驴。
课儿联·其九百五十二
作者：梁鼎芬
朝代：清
体裁：联

子卿胡地节；台九少年鎗。
课儿联·其九百五十五
作者：梁鼎芬
朝代：清
体裁：联

诗健何曾病；书多不似贫。
课儿联·其九百五十八
作者：梁鼎芬
朝代：清
体裁：联

叶宫犹爱国；教士为匡时。
课儿联·其九百五十六
作者：梁鼎芬
朝代：清
体裁：联

饮河嗤鼠小；纵壑羡鱼高。
课儿联·其九百五十四
作者：梁鼎芬
朝代：清
体裁：联

灵椟牵珠网；琴囊污燕泥。
课儿联·其九百八
作者：梁鼎芬
朝代：清
体裁：联

竹径苔沾露；荷亭叶战风。
课儿联·其九百八十
作者：梁鼎芬
朝代：清
体裁：联

泥出猫头笋；花缝麂眼篱。
课儿联·其九百八十一
作者：梁鼎芬
朝代：清
体裁：联

燕蹴桃花路；蝉喧荔子湾。
课儿联·其九百八十七
作者：梁鼎芬
朝代：清
体裁：联

秋水芙蓉馆；春风薜荔墙。
课儿联·其九百八十三
作者：梁鼎芬
朝代：清
体裁：联

径隐千重石；帆留一片云。
课儿联·其九百八十九
作者：梁鼎芬
朝代：清
体裁：联

词凉三峡水；诗思九秋云。
课儿联·其九百八十二
作者：梁鼎芬
朝代：清
体裁：联

文彩承殊渥；流传必继伦。
课儿联·其九百八十五
作者：梁鼎芬
朝代：清
体裁：联

文章千载事；忠孝一生心。
课儿联·其九百八十八
作者：梁鼎芬
朝代：清
体裁：联

心静听流水；身閒拾落花。
课儿联·其九百八十六
作者：梁鼎芬
朝代：清
体裁：联

草香连小树；花气散空亭。
课儿联·其九百八十四
作者：梁鼎芬
朝代：清
体裁：联

椒山自有胆；豫让已无音。
课儿联·其九百六
作者：梁鼎芬
朝代：清
体裁：联

鱼潜惊柳月；鹤洁避茶烟。
课儿联·其九百六十
作者：梁鼎芬
朝代：清
体裁：联

野草连村树；梅花立野桥。
课儿联·其九百六十一
作者：梁鼎芬
朝代：清
体裁：联

海舶前朝有；江楼尽夜閒。
课儿联·其九百六十七
作者：梁鼎芬
朝代：清
体裁：联

青灯书有味；白发酒无功。
课儿联·其九百六十三
作者：梁鼎芬
朝代：清
体裁：联

石苔淩几杖；空翠扑肌肤。
课儿联·其九百六十九
作者：梁鼎芬
朝代：清
体裁：联

花木春如画；风波我已谙。
课儿联·其九百六十二
作者：梁鼎芬
朝代：清
体裁：联

菜花蝴蝶路；荷叶鹭鹚家。
课儿联·其九百六十五
作者：梁鼎芬
朝代：清
体裁：联

松臼香茶软；花阑翠竹苞。
课儿联·其九百六十八
作者：梁鼎芬
朝代：清
体裁：联

寒林秋尽日；大海月生时。
课儿联·其九百六十六
作者：梁鼎芬
朝代：清
体裁：联

誓死无归日；锄奸叹醉天。
课儿联·其九百六十四
作者：梁鼎芬
朝代：清
体裁：联

入舟翻不乐；解缆独长吁。
课儿联·其九百十
作者：梁鼎芬
朝代：清
体裁：联

短墙桃欲笑；长路柳如愁。
课儿联·其九百十一
作者：梁鼎芬
朝代：清
体裁：联

剪波鸥意冷；穿树鹊声晴。
课儿联·其九百十七
作者：梁鼎芬
朝代：清
体裁：联

作字有逸气；听琴无邪心。
课儿联·其九百十三
作者：梁鼎芬
朝代：清
体裁：联

所学孝父母；以身报君王。
课儿联·其九百十九
作者：梁鼎芬
朝代：清
体裁：联

雪仇可践胆；尽瘁孔明躬。
课儿联·其九百十二
作者：梁鼎芬
朝代：清
体裁：联

海气昏珠蚌；风声走玉骝。
课儿联·其九百十五
作者：梁鼎芬
朝代：清
体裁：联

万绿松藏世；千声鸟在幽。
课儿联·其九百十八
作者：梁鼎芬
朝代：清
体裁：联

读书修介节；感世写芳词。
课儿联·其九百十六
作者：梁鼎芬
朝代：清
体裁：联

扰扰世上事；昂昂天下才。
课儿联·其九百十四
作者：梁鼎芬
朝代：清
体裁：联

林花扫更落；山鸟志还啼。
课儿联·其九百四
作者：梁鼎芬
朝代：清
体裁：联

杨柳青春路；芙蓉碧水湾。
课儿联·其九百四十
作者：梁鼎芬
朝代：清
体裁：联

烟密龙耕草；天寒鹤守梅。
课儿联·其九百四十一
作者：梁鼎芬
朝代：清
体裁：联

幽室閒调药；空山老著书。
课儿联·其九百四十七
作者：梁鼎芬
朝代：清
体裁：联

栽花惊过鸟；去草避垂蛇。
课儿联·其九百四十三
作者：梁鼎芬
朝代：清
体裁：联

松阴安立鹤；柳意逗流莺。
课儿联·其九百四十九
作者：梁鼎芬
朝代：清
体裁：联

坐茗道腰扇；安花见胆瓶。
课儿联·其九百四十二
作者：梁鼎芬
朝代：清
体裁：联

有味寻书册；无心问是非。
课儿联·其九百四十五
作者：梁鼎芬
朝代：清
体裁：联

万山讶行杖；一室静看书。
课儿联·其九百四十八
作者：梁鼎芬
朝代：清
体裁：联

竹风低蛱蝶；莲水舞鸳鸯。
课儿联·其九百四十六
作者：梁鼎芬
朝代：清
体裁：联

鵁鶄朝戏水；蟙？晚依檐。
课儿联·其九百四十四
作者：梁鼎芬
朝代：清
体裁：联

弱柳梳残月；长松入梦涛。
课儿联·其二
作者：梁鼎芬
朝代：清
体裁：联

社日家家酒；元宵处处灯。
课儿联·其二十
作者：梁鼎芬
朝代：清
体裁：联

韩子传符学；苏兄寿辙诗。
课儿联·其二十一
作者：梁鼎芬
朝代：清
体裁：联

别绪千丝柳；诗情百种花。
课儿联·其二十七
作者：梁鼎芬
朝代：清
体裁：联

性情因画见；节义以诗传。
课儿联·其二十三
作者：梁鼎芬
朝代：清
体裁：联

读书扶世运；讲学出人才。
课儿联·其二十九
作者：梁鼎芬
朝代：清
体裁：联

鸾蝶飞书势；蛟龙惮色丝。
课儿联·其二十二
作者：梁鼎芬
朝代：清
体裁：联

辟邪蒲作剑；招隐芰为衣。
课儿联·其二十五
作者：梁鼎芬
朝代：清
体裁：联

雨馀鸥掠水；风细燕衔泥。
课儿联·其二十八
作者：梁鼎芬
朝代：清
体裁：联

浴兰芳自远；悬艾毒能除。
课儿联·其二十六
作者：梁鼎芬
朝代：清
体裁：联

玉宇题词客；珠江竞渡人。
课儿联·其二十四
作者：梁鼎芬
朝代：清
体裁：联

天中传令节；地腊录长年。
课儿联·其二百
作者：梁鼎芬
朝代：清
体裁：联

蠖窟胡三省；鹅湖陆九渊。
课儿联·其二百一
作者：梁鼎芬
朝代：清
体裁：联

桃片飞琴坐；杨丝罥画桥。
课儿联·其二百七
作者：梁鼎芬
朝代：清
体裁：联

过秦贾生论；入蜀放翁诗。
课儿联·其二百七十
作者：梁鼎芬
朝代：清
体裁：联

近来诗律细；老去酒怀粗。
课儿联·其二百七十一
作者：梁鼎芬
朝代：清
体裁：联

停琴延皓月；吹带爱长风。
课儿联·其二百七十七
作者：梁鼎芬
朝代：清
体裁：联

但有心肝热；何知口面柔。
课儿联·其二百七十三
作者：梁鼎芬
朝代：清
体裁：联

鱼多知乐岁；雁少滞家书。
课儿联·其二百七十九
作者：梁鼎芬
朝代：清
体裁：联

登高元晦作；乞巧可之文。
课儿联·其二百七十二
作者：梁鼎芬
朝代：清
体裁：联

范公天下任；颜子国中贤。
课儿联·其二百七十五
作者：梁鼎芬
朝代：清
体裁：联

图修三礼古；家有四诗长。
课儿联·其二百七十八
作者：梁鼎芬
朝代：清
体裁：联

良辰思旧事；美酒写新词。
课儿联·其二百七十六
作者：梁鼎芬
朝代：清
体裁：联

银烛红帘夜；琼疏紫笛人。
课儿联·其二百七十四
作者：梁鼎芬
朝代：清
体裁：联

村塘菱芡足；山屋竹苔深。
课儿联·其二百三
作者：梁鼎芬
朝代：清
体裁：联

要为真御史；不作小丈夫。
课儿联·其二百三十
作者：梁鼎芬
朝代：清
体裁：联

三忠扶宋代；四杰振唐风。
课儿联·其二百三十一
作者：梁鼎芬
朝代：清
体裁：联

脱史嫌芜杂；欧书是正裁。
课儿联·其二百三十七
作者：梁鼎芬
朝代：清
体裁：联

琴台秋晚路；珠海月明庵。
课儿联·其二百三十三
作者：梁鼎芬
朝代：清
体裁：联

行止非人定；悲欢与世违。
课儿联·其二百三十九
作者：梁鼎芬
朝代：清
体裁：联

勤修弟子职；喜见老人星。
课儿联·其二百三十二
作者：梁鼎芬
朝代：清
体裁：联

雪亭松独秀；霜屋菊多花。
课儿联·其二百三十五
作者：梁鼎芬
朝代：清
体裁：联

世乱求良法；身閒赋短诗。
课儿联·其二百三十八
作者：梁鼎芬
朝代：清
体裁：联

偶拾瓢儿菜；閒吟椰子冠。
课儿联·其二百三十六
作者：梁鼎芬
朝代：清
体裁：联

荷花秋水路；兰叶晚风亭。
课儿联·其二百三十四
作者：梁鼎芬
朝代：清
体裁：联

水深源自远；山峻石能坚。
课儿联·其二百九
作者：梁鼎芬
朝代：清
体裁：联

柳塘初泛雨；竹径细吟风。
课儿联·其二百九十
作者：梁鼎芬
朝代：清
体裁：联

柔草桃椎屩；香荷魏悫杯。
课儿联·其二百九十一
作者：梁鼎芬
朝代：清
体裁：联

一经传邓禹；十事说姚崇。
课儿联·其二百九十七
作者：梁鼎芬
朝代：清
体裁：联

飞为张所倚；衡受孔融知。
课儿联·其二百九十三
作者：梁鼎芬
朝代：清
体裁：联

濂溪不除草；正则自纫兰。
课儿联·其二百九十九
作者：梁鼎芬
朝代：清
体裁：联

读经泉漱口；作字笔从心。
课儿联·其二百九十二
作者：梁鼎芬
朝代：清
体裁：联

閒看花有意；静觉药生香。
课儿联·其二百九十五
作者：梁鼎芬
朝代：清
体裁：联

春至红争出；秋高绿渐疏。
课儿联·其二百九十八
作者：梁鼎芬
朝代：清
体裁：联

致君时已晚；怀古意空存。
课儿联·其二百九十六
作者：梁鼎芬
朝代：清
体裁：联

掣电惊奔骥；腾波出渴蛟。
课儿联·其二百九十四
作者：梁鼎芬
朝代：清
体裁：联

收茶寻顾渚；藉卉叹新亭。
课儿联·其二百二
作者：梁鼎芬
朝代：清
体裁：联

作诗工体物；看画爱传神。
课儿联·其二百二十
作者：梁鼎芬
朝代：清
体裁：联

时危惭袖手；道晦且潜身。
课儿联·其二百二十一
作者：梁鼎芬
朝代：清
体裁：联

雠碑消目力；读画起禅心。
课儿联·其二百二十七
作者：梁鼎芬
朝代：清
体裁：联

菊称渊明节；桑知葛亮贫。
课儿联·其二百二十三
作者：梁鼎芬
朝代：清
体裁：联

忠诚贯金石；孝义感神明。
课儿联·其二百二十九
作者：梁鼎芬
朝代：清
体裁：联

读书先识字；教子不求官。
课儿联·其二百二十二
作者：梁鼎芬
朝代：清
体裁：联

尊师知道重；匡主贵心诚。
课儿联·其二百二十五
作者：梁鼎芬
朝代：清
体裁：联

落花春事晚；啼鸟世情疏。
课儿联·其二百二十八
作者：梁鼎芬
朝代：清
体裁：联

闻雁惊边梦；骑驴带雪香。
课儿联·其二百二十六
作者：梁鼎芬
朝代：清
体裁：联

山林真遁世；亩亩不忘君。
课儿联·其二百二十四
作者：梁鼎芬
朝代：清
体裁：联

种竹刚逢雨；移花为避风。
课儿联·其二百五
作者：梁鼎芬
朝代：清
体裁：联

回廊看柳影；小沼折荷香。
课儿联·其二百五十
作者：梁鼎芬
朝代：清
体裁：联

仙人餐菊老；道士种桃閒。
课儿联·其二百五十一
作者：梁鼎芬
朝代：清
体裁：联

舟楫欹斜疾；鱼龙偃卧高。
课儿联·其二百五十七
作者：梁鼎芬
朝代：清
体裁：联

存唐李晟武；为汉赵云忠。
课儿联·其二百五十三
作者：梁鼎芬
朝代：清
体裁：联

策面嗟如此；关髯美绝伦。
课儿联·其二百五十九
作者：梁鼎芬
朝代：清
体裁：联

晓溉花力尽；雨屐草痕深。
课儿联·其二百五十二
作者：梁鼎芬
朝代：清
体裁：联

世难须忠节；天心识苦辛。
课儿联·其二百五十五
作者：梁鼎芬
朝代：清
体裁：联

陈酝添诗料；新囊避墨尘。
课儿联·其二百五十八
作者：梁鼎芬
朝代：清
体裁：联

边愁生画角；秋梦入诗囊。
课儿联·其二百五十六
作者：梁鼎芬
朝代：清
体裁：联

浣花怀杜宅；细柳肃周营。
课儿联·其二百五十四
作者：梁鼎芬
朝代：清
体裁：联

温犀能照怪；支马觉如神。
课儿联·其二百八
作者：梁鼎芬
朝代：清
体裁：联

世誇诸葛扇；人效子瞻巾。
课儿联·其二百八十
作者：梁鼎芬
朝代：清
体裁：联

翻宅桄榔在；坡亭荔子香。
课儿联·其二百八十一
作者：梁鼎芬
朝代：清
体裁：联

安危看宰辅；贫贱出英雄。
课儿联·其二百八十七
作者：梁鼎芬
朝代：清
体裁：联

佳日成诗事；清游得画图。
课儿联·其二百八十三
作者：梁鼎芬
朝代：清
体裁：联

燕莺春一国；苔竹地三弓。
课儿联·其二百八十九
作者：梁鼎芬
朝代：清
体裁：联

人家千杵急；客路一鞭遥。
课儿联·其二百八十二
作者：梁鼎芬
朝代：清
体裁：联

碧海真难涉；青云不可梯。
课儿联·其二百八十五
作者：梁鼎芬
朝代：清
体裁：联

精心研四部；厉志秉三光。
课儿联·其二百八十八
作者：梁鼎芬
朝代：清
体裁：联

击楫吾思祖；横刀孰似袁。
课儿联·其二百八十六
作者：梁鼎芬
朝代：清
体裁：联

李杜交情厚；苏黄命运屯。
课儿联·其二百八十四
作者：梁鼎芬
朝代：清
体裁：联

落花春水软；藉卉夕阳深。
课儿联·其二百六
作者：梁鼎芬
朝代：清
体裁：联

风起花房拆；雷行竹粉零。
课儿联·其二百六十
作者：梁鼎芬
朝代：清
体裁：联

放笔为真干；清心识妙春。
课儿联·其二百六十一
作者：梁鼎芬
朝代：清
体裁：联

九流期并贯；四部要精研。
课儿联·其二百六十七
作者：梁鼎芬
朝代：清
体裁：联

治国尊周礼；怀君赋楚词。
课儿联·其二百六十三
作者：梁鼎芬
朝代：清
体裁：联

空谷兰花晚；深山桂树多。
课儿联·其二百六十九
作者：梁鼎芬
朝代：清
体裁：联

彭泽思陶菊；洪山种岳松。
课儿联·其二百六十二
作者：梁鼎芬
朝代：清
体裁：联

琴声因雨阻；花气入春深。
课儿联·其二百六十五
作者：梁鼎芬
朝代：清
体裁：联

中酒他乡梦；闻歌半夜心。
课儿联·其二百六十八
作者：梁鼎芬
朝代：清
体裁：联

独上滕王阁；高吟李白楼。
课儿联·其二百六十六
作者：梁鼎芬
朝代：清
体裁：联

柳水蜻蜓弱；荷风翡翠香。
课儿联·其二百六十四
作者：梁鼎芬
朝代：清
体裁：联

闻虫生客感；试马展雄心。
课儿联·其二百十
作者：梁鼎芬
朝代：清
体裁：联

怀贤搜史传；招隐访诗人。
课儿联·其二百十一
作者：梁鼎芬
朝代：清
体裁：联

晚烟笼屋角；凉月在帘心。
课儿联·其二百十七
作者：梁鼎芬
朝代：清
体裁：联

新祠虔奉祀；旧屋静观书。
课儿联·其二百十三
作者：梁鼎芬
朝代：清
体裁：联

秋蝶凉依石；春蚕暖养盆。
课儿联·其二百十九
作者：梁鼎芬
朝代：清
体裁：联

希文志天下；诸葛卧隆中。
课儿联·其二百十二
作者：梁鼎芬
朝代：清
体裁：联

爱儿能静学；辟世不劳形。
课儿联·其二百十五
作者：梁鼎芬
朝代：清
体裁：联

彭泽辞官柳；黄梅引路松。
课儿联·其二百十八
作者：梁鼎芬
朝代：清
体裁：联

贫居惟好酒；懒性好栽花。
课儿联·其二百十六
作者：梁鼎芬
朝代：清
体裁：联

树皆天长养；心共日光明。
课儿联·其二百十四
作者：梁鼎芬
朝代：清
体裁：联

在家惩晏起；忧国望丰年。
课儿联·其二百四
作者：梁鼎芬
朝代：清
体裁：联

空亭常受月；枯井不生波。
课儿联·其二百四十
作者：梁鼎芬
朝代：清
体裁：联

花竹多和气；禽鱼悟化机。
课儿联·其二百四十一
作者：梁鼎芬
朝代：清
体裁：联

照世丹心共；欺人白发多。
课儿联·其二百四十七
作者：梁鼎芬
朝代：清
体裁：联

将帅蒙恩泽；兵戈有岁年。
课儿联·其二百四十三
作者：梁鼎芬
朝代：清
体裁：联

元白交情固；苏黄诗格分。
课儿联·其二百四十九
作者：梁鼎芬
朝代：清
体裁：联

稍知花改岸；始验鸟随舟。
课儿联·其二百四十二
作者：梁鼎芬
朝代：清
体裁：联

瞻天初日丽；兴学万年基。
课儿联·其二百四十五
作者：梁鼎芬
朝代：清
体裁：联

无心云出岫；有意月窥林。
课儿联·其二百四十八
作者：梁鼎芬
朝代：清
体裁：联

蝇钻窗纸贱；鹤立寺幢尊。
课儿联·其二百四十六
作者：梁鼎芬
朝代：清
体裁：联

丈夫耻天谒；男子多贱贫。
课儿联·其二百四十四
作者：梁鼎芬
朝代：清
体裁：联

论道求贤辅；诚心奉帝师。
课儿联·其五
作者：梁鼎芬
朝代：清
体裁：联

桥凉人钓月；屋老客藏云。
课儿联·其五十
作者：梁鼎芬
朝代：清
体裁：联

熟鸟知人到；闻鸥笑客忙。
课儿联·其五十一
作者：梁鼎芬
朝代：清
体裁：联

绿阴人静坐；芳榭鸟频来。
课儿联·其五十七
作者：梁鼎芬
朝代：清
体裁：联

暑盛蚊如市；春深燕有家。
课儿联·其五十三
作者：梁鼎芬
朝代：清
体裁：联

赤生能报主；白发不求时。
课儿联·其五十九
作者：梁鼎芬
朝代：清
体裁：联

用兵知缓急；谏主最忠诚。
课儿联·其五十二
作者：梁鼎芬
朝代：清
体裁：联

张镒当时赏；东坡后世尊。
课儿联·其五十五
作者：梁鼎芬
朝代：清
体裁：联

夜凉闻理笛；天晓乍闻钟。
课儿联·其五十八
作者：梁鼎芬
朝代：清
体裁：联

奉亲茶一串；登？事三科。
课儿联·其五十六
作者：梁鼎芬
朝代：清
体裁：联

奉天从驾日；郑县罢归人。
课儿联·其五十四
作者：梁鼎芬
朝代：清
体裁：联

武夫挥涕读；贤主降心从。
课儿联·其五百
作者：梁鼎芬
朝代：清
体裁：联

草岩存虎迹；杉岫待熊缘。
课儿联·其五百一
作者：梁鼎芬
朝代：清
体裁：联

豹髓光难灭；龙涎味最芳。
课儿联·其五百七
作者：梁鼎芬
朝代：清
体裁：联

高柳明驼路；丛篁戏鸭亭。
课儿联·其五百七十
作者：梁鼎芬
朝代：清
体裁：联

獐头原可笑；蛇足竟谁添。
课儿联·其五百七十一
作者：梁鼎芬
朝代：清
体裁：联

蕉叶书怀素；梅花赋广平。
课儿联·其五百七十七
作者：梁鼎芬
朝代：清
体裁：联

涕泣葵霜阁；栖迟柳浪簃。
课儿联·其五百七十三
作者：梁鼎芬
朝代：清
体裁：联

少年须努力；多事在清心。
课儿联·其五百七十九
作者：梁鼎芬
朝代：清
体裁：联

苏轼哀明主；神宗有令名。
课儿联·其五百七十二
作者：梁鼎芬
朝代：清
体裁：联

听雨归心急；淩霜傲骨高。
课儿联·其五百七十五
作者：梁鼎芬
朝代：清
体裁：联

细雨骑驴去；閒云领鹤行。
课儿联·其五百七十八
作者：梁鼎芬
朝代：清
体裁：联

侍臣谙入仗；厩马解登仙。
课儿联·其五百七十六
作者：梁鼎芬
朝代：清
体裁：联

忆昨趋行殿；殷忧捧御筵。
课儿联·其五百七十四
作者：梁鼎芬
朝代：清
体裁：联

万山飞鸟外；寒月乱流中。
课儿联·其五百三
作者：梁鼎芬
朝代：清
体裁：联

大鸡呼客舞；此鸭善人言。
课儿联·其五百三十
作者：梁鼎芬
朝代：清
体裁：联

射虎冲围出；携鹰较猎归。
课儿联·其五百三十一
作者：梁鼎芬
朝代：清
体裁：联

贞弦不媚世；冷句自知秋。
课儿联·其五百三十七
作者：梁鼎芬
朝代：清
体裁：联

读易荒山屋；弹琴近水楼。
课儿联·其五百三十三
作者：梁鼎芬
朝代：清
体裁：联

笔端关造化；画里见精神。
课儿联·其五百三十九
作者：梁鼎芬
朝代：清
体裁：联

浅花妍细路；初麦秀平田。
课儿联·其五百三十二
作者：梁鼎芬
朝代：清
体裁：联

因雨栽山果；无风数砌花。
课儿联·其五百三十五
作者：梁鼎芬
朝代：清
体裁：联

断岫生残月；流泉出落花。
课儿联·其五百三十八
作者：梁鼎芬
朝代：清
体裁：联

积翠搴蘅草；轻红擘荔支。
课儿联·其五百三十六
作者：梁鼎芬
朝代：清
体裁：联

屈原宗室彦；贾谊少年人。
课儿联·其五百三十四
作者：梁鼎芬
朝代：清
体裁：联

忧国无长策；盟心耻盛名。
课儿联·其五百九
作者：梁鼎芬
朝代：清
体裁：联

虎图能吓鼠；鸦阵忽惊蛇。
课儿联·其五百九十
作者：梁鼎芬
朝代：清
体裁：联

锦宫城外柏；定惠院前棠。
课儿联·其五百九十一
作者：梁鼎芬
朝代：清
体裁：联

豆棚才小雨；药灶正初烟。
课儿联·其五百九十七
作者：梁鼎芬
朝代：清
体裁：联

读书明大义；教子有深心。
课儿联·其五百九十三
作者：梁鼎芬
朝代：清
体裁：联

天地容疏散，江山未寂寥。
课儿联·其五百九十九
作者：梁鼎芬
朝代：清
体裁：联

祖砚松阴旧，君恩草屋多。
课儿联·其五百九十二
作者：梁鼎芬
朝代：清
体裁：联

草堂花尚少，画院月初来。
课儿联·其五百九十五
作者：梁鼎芬
朝代：清
体裁：联

随母归江上，还家正月圆。
课儿联·其五百九十八
作者：梁鼎芬
朝代：清
体裁：联

来去梁间燕，逢迎海上鸥。
课儿联·其五百九十六
作者：梁鼎芬
朝代：清
体裁：联

日晒鸬鹚翅，花黏蛱蝶须。
课儿联·其五百九十四
作者：梁鼎芬
朝代：清
体裁：联

心正通琴旨；身閒得画机。
课儿联·其五百二
作者：梁鼎芬
朝代：清
体裁：联

苇灯明蟹簖；芦艇认鱼标。
课儿联·其五百二十
作者：梁鼎芬
朝代：清
体裁：联

忠心扶日月；义气壮山川。
课儿联·其五百二十一
作者：梁鼎芬
朝代：清
体裁：联

丹橘寻仙诀；红莲听客讴。
课儿联·其五百二十七
作者：梁鼎芬
朝代：清
体裁：联

蜂衙喧似雨；蚊市闹如雷。
课儿联·其五百二十三
作者：梁鼎芬
朝代：清
体裁：联

春好莺啼雨；秋寒雁叫霜。
课儿联·其五百二十九
作者：梁鼎芬
朝代：清
体裁：联

绿芜添月色；红蓼写秋容。
课儿联·其五百二十二
作者：梁鼎芬
朝代：清
体裁：联

秋意听琴客；冬心画石人。
课儿联·其五百二十五
作者：梁鼎芬
朝代：清
体裁：联

瑟谱今犹在；琴书惜不传。
课儿联·其五百二十八
作者：梁鼎芬
朝代：清
体裁：联

天暝休群动；身閒集百瑞。
课儿联·其五百二十六
作者：梁鼎芬
朝代：清
体裁：联

碧树宵吠犬；黄叶自骑驴。
课儿联·其五百二十四
作者：梁鼎芬
朝代：清
体裁：联

英雄怜病马；忠直笑寒蝉。
课儿联·其五百五
作者：梁鼎芬
朝代：清
体裁：联

画意秋花冷；琴怀翠石坚。
课儿联·其五百五十
作者：梁鼎芬
朝代：清
体裁：联

山客煎云茗；僧童汲井花。
课儿联·其五百五十一
作者：梁鼎芬
朝代：清
体裁：联

孝亲成暮岁；承教望贤孙。
课儿联·其五百五十七
作者：梁鼎芬
朝代：清
体裁：联

妙墨红丝砚；新棋碧玉奁。
课儿联·其五百五十三
作者：梁鼎芬
朝代：清
体裁：联

酒限思严母；茶经奉异神。
课儿联·其五百五十九
作者：梁鼎芬
朝代：清
体裁：联

世乱山林静；天寒草木香。
课儿联·其五百五十二
作者：梁鼎芬
朝代：清
体裁：联

虫声黄月静；莺梦绿窗深。
课儿联·其五百五十五
作者：梁鼎芬
朝代：清
体裁：联

砚采端州洞；琴传汉上台。
课儿联·其五百五十八
作者：梁鼎芬
朝代：清
体裁：联

蓼花疏水国；雁影冷江城。
课儿联·其五百五十六
作者：梁鼎芬
朝代：清
体裁：联

豪杰千年事；江山几日秋。
课儿联·其五百五十四
作者：梁鼎芬
朝代：清
体裁：联

心静求琴旨；身閒讽道书。
课儿联·其五百八
作者：梁鼎芬
朝代：清
体裁：联

大节垂千载；英名动九垓。
课儿联·其五百八十
作者：梁鼎芬
朝代：清
体裁：联

凉月生孤树；微云起远山。
课儿联·其五百八十一
作者：梁鼎芬
朝代：清
体裁：联

寒风凄客驿；落日淡宫门。
课儿联·其五百八十七
作者：梁鼎芬
朝代：清
体裁：联

草深迷市井；地僻懒衣裳。
课儿联·其五百八十三
作者：梁鼎芬
朝代：清
体裁：联

赐福承恩日；衔悲告病身。
课儿联·其五百八十九
作者：梁鼎芬
朝代：清
体裁：联

世事成云狗；交情比水鱼。
课儿联·其五百八十二
作者：梁鼎芬
朝代：清
体裁：联

采芳湘水曲；立马楚山椒。
课儿联·其五百八十五
作者：梁鼎芬
朝代：清
体裁：联

石悟生公法；刍存死友心。
课儿联·其五百八十八
作者：梁鼎芬
朝代：清
体裁：联

晓窗犹有月；苔院欲无人。
课儿联·其五百八十六
作者：梁鼎芬
朝代：清
体裁：联

晋书多散佚；宋史太荒芜。
课儿联·其五百八十四
作者：梁鼎芬
朝代：清
体裁：联

雄才扶世运；横议见人心。
课儿联·其五百六
作者：梁鼎芬
朝代：清
体裁：联

图形扬子烈；得印谢公灵。
课儿联·其五百六十
作者：梁鼎芬
朝代：清
体裁：联

欲谱朋来瑟；来吹子晋笙。
课儿联·其五百六十一
作者：梁鼎芬
朝代：清
体裁：联

渡河宗泽愤；揽辔范滂贤。
课儿联·其五百六十七
作者：梁鼎芬
朝代：清
体裁：联

危石花仍正；寒风酒自春。
课儿联·其五百六十三
作者：梁鼎芬
朝代：清
体裁：联

菊枕幽人梦；桐琴野客情。
课儿联·其五百六十九
作者：梁鼎芬
朝代：清
体裁：联

琴价留僧话；书评待友商。
课儿联·其五百六十二
作者：梁鼎芬
朝代：清
体裁：联

神授江淹笔；奚携李贺囊。
课儿联·其五百六十五
作者：梁鼎芬
朝代：清
体裁：联

神羊知曲直；老马识安危。
课儿联·其五百六十八
作者：梁鼎芬
朝代：清
体裁：联

春花红烛酒；秋正绿窗棋。
课儿联·其五百六十六
作者：梁鼎芬
朝代：清
体裁：联

为人有朝气；作事无近功。
课儿联·其五百六十四
作者：梁鼎芬
朝代：清
体裁：联

李杜交情在；程朱道味深。
课儿联·其五百十
作者：梁鼎芬
朝代：清
体裁：联

贫家鸡亦瘦；萧寺鹤偏肥。
课儿联·其五百十一
作者：梁鼎芬
朝代：清
体裁：联

无人鸥熟寝；此水蟹横行。
课儿联·其五百十七
作者：梁鼎芬
朝代：清
体裁：联

鲁酒休嫌簿；吴钩可自强。
课儿联·其五百十三
作者：梁鼎芬
朝代：清
体裁：联

学佛如和仲；论兵似幼安。
课儿联·其五百十九
作者：梁鼎芬
朝代：清
体裁：联

柳井泉微上；松亭雨乍来。
课儿联·其五百十二
作者：梁鼎芬
朝代：清
体裁：联

四知吾学震；十事世推崇。
课儿联·其五百十五
作者：梁鼎芬
朝代：清
体裁：联

石马怜芳草；閒人赋落花。
课儿联·其五百十八
作者：梁鼎芬
朝代：清
体裁：联

诗情兼酒分；草意与花魂。
课儿联·其五百十六
作者：梁鼎芬
朝代：清
体裁：联

年深鹰力弱；山峭虎声雄。
课儿联·其五百十四
作者：梁鼎芬
朝代：清
体裁：联

析矶鸥不畏；遥荡鹭多閒。
课儿联·其五百四
作者：梁鼎芬
朝代：清
体裁：联

香山藤作戒；彭泽柳初归。
课儿联·其五百四十
作者：梁鼎芬
朝代：清
体裁：联

林塘春雨后；池馆酒灯前。
课儿联·其五百四十一
作者：梁鼎芬
朝代：清
体裁：联

晚世儒衣贱；空山佛磬尊。
课儿联·其五百四十七
作者：梁鼎芬
朝代：清
体裁：联

慈竹留青色；忠葵见赤心。
课儿联·其五百四十三
作者：梁鼎芬
朝代：清
体裁：联

竹篱江上宅；柳社雨中人。
课儿联·其五百四十九
作者：梁鼎芬
朝代：清
体裁：联

思母逢今日；呼天算此生。
课儿联·其五百四十二
作者：梁鼎芬
朝代：清
体裁：联

上寿思良相；衡思遍庶民。
课儿联·其五百四十五
作者：梁鼎芬
朝代：清
体裁：联

经霜存傲菊；映日爱忠葵。
课儿联·其五百四十八
作者：梁鼎芬
朝代：清
体裁：联

永夜看红烛；同心赠宝刀。
课儿联·其五百四十六
作者：梁鼎芬
朝代：清
体裁：联

草木皆春气；江山想古人。
课儿联·其五百四十四
作者：梁鼎芬
朝代：清
体裁：联

衣冠非昔日；犬马感馀生。
课儿联·其八
作者：梁鼎芬
朝代：清
体裁：联

狠羊传北固；黠鼠笑东坡。
课儿联·其八十
作者：梁鼎芬
朝代：清
体裁：联

作书如烈妇；读画想高人。
课儿联·其八十一
作者：梁鼎芬
朝代：清
体裁：联

閒云随客住；冷月送人归。
课儿联·其八十七
作者：梁鼎芬
朝代：清
体裁：联

杜甫为诗圣；王维是画师。
课儿联·其八十三
作者：梁鼎芬
朝代：清
体裁：联

论诗兼说剑；临水又登山。
课儿联·其八十九
作者：梁鼎芬
朝代：清
体裁：联

閒居观世变；沈饮称诗雄。
课儿联·其八十二
作者：梁鼎芬
朝代：清
体裁：联

月明浮笛起；风急寺钟沈。
课儿联·其八十五
作者：梁鼎芬
朝代：清
体裁：联

秧针初插水；荷盖正摇风。
课儿联·其八十八
作者：梁鼎芬
朝代：清
体裁：联

流水如琴意；青春入酒怍。
课儿联·其八十六
作者：梁鼎芬
朝代：清
体裁：联

移花妨蝶路；接叶补莺天。
课儿联·其八十四
作者：梁鼎芬
朝代：清
体裁：联

官清民自乐；人老子弥亲。
课儿联·其八百
作者：梁鼎芬
朝代：清
体裁：联

露眼啼兰蕊；春心见柳荑。
课儿联·其八百一
作者：梁鼎芬
朝代：清
体裁：联

赤心扶社稷；雅兴托山林。
课儿联·其八百七
作者：梁鼎芬
朝代：清
体裁：联

山寺花前梦；江亭柳外人。
课儿联·其八百七十
作者：梁鼎芬
朝代：清
体裁：联

弹琴有奇响；佩剑少邪心。
课儿联·其八百七十一
作者：梁鼎芬
朝代：清
体裁：联

看竹偕咸侄；观荷与迈儿。
课儿联·其八百七十七
作者：梁鼎芬
朝代：清
体裁：联

东坡游赤壁；诸葛起隆中。
课儿联·其八百七十三
作者：梁鼎芬
朝代：清
体裁：联

斩蛇三尺剑；相马九方皋。
课儿联·其八百七十九
作者：梁鼎芬
朝代：清
体裁：联

药榻修禅意；松亭访道情。
课儿联·其八百七十二
作者：梁鼎芬
朝代：清
体裁：联

安贫端士行；学武展天威。
课儿联·其八百七十五
作者：梁鼎芬
朝代：清
体裁：联

壮志看长剑；交情赠宝刀。
课儿联·其八百七十八
作者：梁鼎芬
朝代：清
体裁：联

著书多岁月；看画自山林。
课儿联·其八百七十六
作者：梁鼎芬
朝代：清
体裁：联

爱莲宗茂叔；画竹学东坡。
课儿联·其八百七十四
作者：梁鼎芬
朝代：清
体裁：联

读画閒扶竹；哦诗静倚松。
课儿联·其八百三
作者：梁鼎芬
朝代：清
体裁：联

毒龙听佛讲；熟犬候人归。
课儿联·其八百三十
作者：梁鼎芬
朝代：清
体裁：联

疾风看劲草；初日在高柯。
课儿联·其八百三十一
作者：梁鼎芬
朝代：清
体裁：联

白露怀葭水；黄云识稻场。
课儿联·其八百三十七
作者：梁鼎芬
朝代：清
体裁：联

渴虎超溪水；饥鹰掠野花。
课儿联·其八百三十三
作者：梁鼎芬
朝代：清
体裁：联

扫石安棋局；迎风认酒旗。
课儿联·其八百三十九
作者：梁鼎芬
朝代：清
体裁：联

水阔容龙气；山深出虎声。
课儿联·其八百三十二
作者：梁鼎芬
朝代：清
体裁：联

松石成幽隐；林泉是故知。
课儿联·其八百三十五
作者：梁鼎芬
朝代：清
体裁：联

马蹄飞野草；鹤梦伴梅花。
课儿联·其八百三十八
作者：梁鼎芬
朝代：清
体裁：联

触邪尊獬豸；爱草敬麒麟。
课儿联·其八百三十六
作者：梁鼎芬
朝代：清
体裁：联

林密狸惊麂；岩幽虎取獴。
课儿联·其八百三十四
作者：梁鼎芬
朝代：清
体裁：联

春醉三三径；寒消九九图。
课儿联·其八百九
作者：梁鼎芬
朝代：清
体裁：联

落花随燕去；吹絮引莺来。
课儿联·其八百九十
作者：梁鼎芬
朝代：清
体裁：联

是是非非事；堂堂正正心。
课儿联·其八百九十一
作者：梁鼎芬
朝代：清
体裁：联

翡翠栖渔艇；蜘蛛寄客房。
课儿联·其八百九十七
作者：梁鼎芬
朝代：清
体裁：联

燕子新成垒；蜂王自作衙。
课儿联·其八百九十三
作者：梁鼎芬
朝代：清
体裁：联

相来猴满野；客隐豹藏山。
课儿联·其八百九十九
作者：梁鼎芬
朝代：清
体裁：联

蛙响池中鼓；蝉吟树里琴。
课儿联·其八百九十二
作者：梁鼎芬
朝代：清
体裁：联

樊口孙权豹；乌江项羽骓。
课儿联·其八百九十五
作者：梁鼎芬
朝代：清
体裁：联

停琴人待月；呼酒鸟啼花。
课儿联·其八百九十八
作者：梁鼎芬
朝代：清
体裁：联

鼠须曾作笔；熊胆试为丸。
课儿联·其八百九十六
作者：梁鼎芬
朝代：清
体裁：联

雁声寒到枕；蝶影暖依帘。
课儿联·其八百九十四
作者：梁鼎芬
朝代：清
体裁：联

白板苔如绣；红栏柳有丝。
课儿联·其八百二
作者：梁鼎芬
朝代：清
体裁：联

裹琴鸳锦艳；研墨麝煤香。
课儿联·其八百二十
作者：梁鼎芬
朝代：清
体裁：联

刚柔皆有用；忠孝不求名。
课儿联·其八百二十一
作者：梁鼎芬
朝代：清
体裁：联

教子由贤母；匡君在大臣。
课儿联·其八百二十七
作者：梁鼎芬
朝代：清
体裁：联

夜月楼前笛；明霞水上帆。
课儿联·其八百二十三
作者：梁鼎芬
朝代：清
体裁：联

琴罢风摇竹；棋初雨洗桃。
课儿联·其八百二十九
作者：梁鼎芬
朝代：清
体裁：联

腊八桃花粥；春三柳絮舠。
课儿联·其八百二十二
作者：梁鼎芬
朝代：清
体裁：联

读书兼读律；忧国不忧贫。
课儿联·其八百二十五
作者：梁鼎芬
朝代：清
体裁：联

越南无象贡；江上有龙潜。
课儿联·其八百二十八
作者：梁鼎芬
朝代：清
体裁：联

淫雨忧农事；繁霜感客心。
课儿联·其八百二十六
作者：梁鼎芬
朝代：清
体裁：联

放桨同鸥去；开帘待燕归。
课儿联·其八百二十四
作者：梁鼎芬
朝代：清
体裁：联

避暑竹亭小；迎凉桃簟长。
课儿联·其八百五
作者：梁鼎芬
朝代：清
体裁：联

细雨离亭酒；清风试院茶。
课儿联·其八百五十
作者：梁鼎芬
朝代：清
体裁：联

蛟龙吞角黍；婴武教心经。
课儿联·其八百五十一
作者：梁鼎芬
朝代：清
体裁：联

细雨莺声滑；寒云鹤影低。
课儿联·其八百五十七
作者：梁鼎芬
朝代：清
体裁：联

楼迥题黄鹤；潭深忆白鹅。
课儿联·其八百五十三
作者：梁鼎芬
朝代：清
体裁：联

邝露抱琴去；朱云请剑来。
课儿联·其八百五十九
作者：梁鼎芬
朝代：清
体裁：联

处因能安命；临危不爱身。
课儿联·其八百五十二
作者：梁鼎芬
朝代：清
体裁：联

采花蜂嘴腻；食柏麝脐香。
课儿联·其八百五十五
作者：梁鼎芬
朝代：清
体裁：联

春归蜂蝶懒；花好燕莺勤。
课儿联·其八百五十八
作者：梁鼎芬
朝代：清
体裁：联

龙孙标石萍；蟢子扑灯花。
课儿联·其八百五十六
作者：梁鼎芬
朝代：清
体裁：联

海远鱼书滞；天高雁字斜。
课儿联·其八百五十四
作者：梁鼎芬
朝代：清
体裁：联

酒味分浓淡；诗情有浅深。
课儿联·其八百八
作者：梁鼎芬
朝代：清
体裁：联

上巳兰亭序；重阳栗里诗。
课儿联·其八百八十
作者：梁鼎芬
朝代：清
体裁：联

碑访三游洞；文成九曲亭。
课儿联·其八百八十一
作者：梁鼎芬
朝代：清
体裁：联

园名尊独乐；斋榜守无邪。
课儿联·其八百八十七
作者：梁鼎芬
朝代：清
体裁：联

月入藤花紫；霞添杏字红。
课儿联·其八百八十三
作者：梁鼎芬
朝代：清
体裁：联

水清鱼可数；山古兽能言。
课儿联·其八百八十九
作者：梁鼎芬
朝代：清
体裁：联

避世惟宜酒；离家日寄诗。
课儿联·其八百八十二
作者：梁鼎芬
朝代：清
体裁：联

野草连村树；梅花立水桥。
课儿联·其八百八十五
作者：梁鼎芬
朝代：清
体裁：联

驺虞来盛世；獬廌秉忠心。
课儿联·其八百八十八
作者：梁鼎芬
朝代：清
体裁：联

践雪存真性；嘶风是壮心。
课儿联·其八百八十六
作者：梁鼎芬
朝代：清
体裁：联

花初莺乍出；树晚鸟争归。
课儿联·其八百八十四
作者：梁鼎芬
朝代：清
体裁：联

街市千磴夜；园林万卷书。
课儿联·其八百六
作者：梁鼎芬
朝代：清
体裁：联

砌泥开酒库；杯水泛茶枪。
课儿联·其八百六十
作者：梁鼎芬
朝代：清
体裁：联

野桥人藉草；梅坞鸟啼花。
课儿联·其八百六十一
作者：梁鼎芬
朝代：清
体裁：联

僧惊蛟饮水；佛爱虎听经。
课儿联·其八百六十七
作者：梁鼎芬
朝代：清
体裁：联

牛骥嗟同皀；龙虾赋一流。
课儿联·其八百六十三
作者：梁鼎芬
朝代：清
体裁：联

爱来支遁马；谈有处宗鸡。
课儿联·其八百六十九
作者：梁鼎芬
朝代：清
体裁：联

鸟随僧返寺；鸥与客争船。
课儿联·其八百六十二
作者：梁鼎芬
朝代：清
体裁：联

军书传鸽准；村酒听鹂閒。
课儿联·其八百六十五
作者：梁鼎芬
朝代：清
体裁：联

蝶閒依客扇；萤冷坐人衣。
课儿联·其八百六十八
作者：梁鼎芬
朝代：清
体裁：联

杜鹃闻邵子；鸲鹆变欧公。
课儿联·其八百六十六
作者：梁鼎芬
朝代：清
体裁：联

蝎宫苏子命；牛屋陆翁情。
课儿联·其八百六十四
作者：梁鼎芬
朝代：清
体裁：联

出群中散鹤；照怪太真犀。
课儿联·其八百十
作者：梁鼎芬
朝代：清
体裁：联

蛛丝添屋角；蝶粉晒篱腰。
课儿联·其八百十一
作者：梁鼎芬
朝代：清
体裁：联

立身存正道；放手制高文。
课儿联·其八百十七
作者：梁鼎芬
朝代：清
体裁：联

无计安天下；长吟慕古人。
课儿联·其八百十三
作者：梁鼎芬
朝代：清
体裁：联

跪乳羊知孝；随亡马效忠。
课儿联·其八百十九
作者：梁鼎芬
朝代：清
体裁：联

辞汉明妃怨；沈湘屈子忠。
课儿联·其八百十二
作者：梁鼎芬
朝代：清
体裁：联

孝儿能教鹿；忠女独当熊。
课儿联·其八百十五
作者：梁鼎芬
朝代：清
体裁：联

学求知道义；志不在功名。
课儿联·其八百十八
作者：梁鼎芬
朝代：清
体裁：联

文武扶英主；安危仗大臣。
课儿联·其八百十六
作者：梁鼎芬
朝代：清
体裁：联

菊酒陶潜节；麻鞋杜甫忠。
课儿联·其八百十四
作者：梁鼎芬
朝代：清
体裁：联

人心关治乱；天意识忠奸。
课儿联·其八百四
作者：梁鼎芬
朝代：清
体裁：联

出山喧万马；当道见孤罴。
课儿联·其八百四十
作者：梁鼎芬
朝代：清
体裁：联

高柳初嘶马；疏桐欲憩鸦。
课儿联·其八百四十一
作者：梁鼎芬
朝代：清
体裁：联

一罴惊四犬；群鸟见孤凰。
课儿联·其八百四十七
作者：梁鼎芬
朝代：清
体裁：联

翠竹栖鸾稳；绯桃引燕香。
课儿联·其八百四十三
作者：梁鼎芬
朝代：清
体裁：联

犁重怜牛苦；鞍轻爱马閒。
课儿联·其八百四十九
作者：梁鼎芬
朝代：清
体裁：联

丝立晴蜓小；香招蛱蝶多。
课儿联·其八百四十二
作者：梁鼎芬
朝代：清
体裁：联

高堂巢燕雀；大陆走龙蛇。
课儿联·其八百四十五
作者：梁鼎芬
朝代：清
体裁：联

寺荒惟虎宿；峡险有猿啼。
课儿联·其八百四十八
作者：梁鼎芬
朝代：清
体裁：联

细马霜舍滑；雏莺雨砌娇。
课儿联·其八百四十六
作者：梁鼎芬
朝代：清
体裁：联

鹏展垂天翼；鱼开纵壑鳞。
课儿联·其八百四十四
作者：梁鼎芬
朝代：清
体裁：联

轻风吹细马；残雪照明驼。
课儿联·其六
作者：梁鼎芬
朝代：清
体裁：联

顽石犹听讲；贪泉以表心。
课儿联·其六十
作者：梁鼎芬
朝代：清
体裁：联

中使迎韦母；徵书待顺宗。
课儿联·其六十一
作者：梁鼎芬
朝代：清
体裁：联

卢杞奸能指；延龄谤已深。
课儿联·其六十七
作者：梁鼎芬
朝代：清
体裁：联

平贼兴元诏；藏身集验方。
课儿联·其六十三
作者：梁鼎芬
朝代：清
体裁：联

论贤同贾谊；救死赖阳城。
课儿联·其六十九
作者：梁鼎芬
朝代：清
体裁：联

夜井泉微上；朝栏露未乾。
课儿联·其六十二
作者：梁鼎芬
朝代：清
体裁：联

忧民惭一饱；救世戒多言。
课儿联·其六十五
作者：梁鼎芬
朝代：清
体裁：联

十年瘴乡水；二库谏书停。
课儿联·其六十八
作者：梁鼎芬
朝代：清
体裁：联

鸟去枝还动；樵归草难分。
课儿联·其六十六
作者：梁鼎芬
朝代：清
体裁：联

瘴地埋忠骨；皇天鉴铁肝。
课儿联·其六十四
作者：梁鼎芬
朝代：清
体裁：联

书装蝴蝶巧；丸弄蛣蜣圆。
课儿联·其六百
作者：梁鼎芬
朝代：清
体裁：联

松影琴窗静；兰香画榭深。
课儿联·其六百一
作者：梁鼎芬
朝代：清
体裁：联

暗下看花泪，今为亡国人。
课儿联·其六百七
作者：梁鼎芬
朝代：清
体裁：联

呼天昏已甚；斫地痛何言。
课儿联·其六百七十
作者：梁鼎芬
朝代：清
体裁：联

杯里乾坤大；书中日月长。
课儿联·其六百七十一
作者：梁鼎芬
朝代：清
体裁：联

装书蝴蝶式；传剑鹚鹈膏。
课儿联·其六百七十七
作者：梁鼎芬
朝代：清
体裁：联

山姿寒起澹；松路老还奇。
课儿联·其六百七十三
作者：梁鼎芬
朝代：清
体裁：联

元碑存数刻；苏句试重吟。
课儿联·其六百七十九
作者：梁鼎芬
朝代：清
体裁：联

莴苣秋畦下；芙蓉野水前。
课儿联·其六百七十二
作者：梁鼎芬
朝代：清
体裁：联

爱国中宵起；思贤两载悲。
课儿联·其六百七十五
作者：梁鼎芬
朝代：清
体裁：联

夜静龙吹气；山晴鹿养茸。
课儿联·其六百七十八
作者：梁鼎芬
朝代：清
体裁：联

志事惭难继；功名久已忘。
课儿联·其六百七十六
作者：梁鼎芬
朝代：清
体裁：联

棣华同寿日；风木永悲年。
课儿联·其六百七十四
作者：梁鼎芬
朝代：清
体裁：联

授诗悲六岁；饮泣遂终身。
课儿联·其六百三
作者：梁鼎芬
朝代：清
体裁：联

少陵元日叹；坡老此生悲。
课儿联·其六百三十
作者：梁鼎芬
朝代：清
体裁：联

春花不似旧；园鸟自然悲。
课儿联·其六百三十一
作者：梁鼎芬
朝代：清
体裁：联

琴理都深妙；诗情在有无。
课儿联·其六百三十七
作者：梁鼎芬
朝代：清
体裁：联

群鱼知客至；独鸟畏人来。
课儿联·其六百三十三
作者：梁鼎芬
朝代：清
体裁：联

师弟情千里；林亭酒一盅。
课儿联·其六百三十九
作者：梁鼎芬
朝代：清
体裁：联

簪小嫌彫发；衣轻称病身。
课儿联·其六百三十二
作者：梁鼎芬
朝代：清
体裁：联

荷榭呼渔叟；蕉林梦鹿人。
课儿联·其六百三十五
作者：梁鼎芬
朝代：清
体裁：联

焦山读书处；南海访师人。
课儿联·其六百三十八
作者：梁鼎芬
朝代：清
体裁：联

往梦惊衡雁；孤踪慕管龙。
课儿联·其六百三十六
作者：梁鼎芬
朝代：清
体裁：联

孤儿千点泪；苦节一生心。
课儿联·其六百三十四
作者：梁鼎芬
朝代：清
体裁：联

甚弱寒林蝶；将雏暖谷莺。
课儿联·其六百九
作者：梁鼎芬
朝代：清
体裁：联

今是忘家日；将无见汝时。
课儿联·其六百九十
作者：梁鼎芬
朝代：清
体裁：联

读书兼学剑；忧国竟还家。
课儿联·其六百九十一
作者：梁鼎芬
朝代：清
体裁：联

诸将同戡乱；群凶必受诛。
课儿联·其六百九十七
作者：梁鼎芬
朝代：清
体裁：联

疲兵谙马性；老叟叫鸡名。
课儿联·其六百九十三
作者：梁鼎芬
朝代：清
体裁：联

竹抽几日箨；莲倒半池衣。
课儿联·其六百九十九
作者：梁鼎芬
朝代：清
体裁：联

僧有六七辈；村惟八九家。
课儿联·其六百九十二
作者：梁鼎芬
朝代：清
体裁：联

一年成比日；四海竟无人。
课儿联·其六百九十五
作者：梁鼎芬
朝代：清
体裁：联

伤世怀贤相；离家记去年。
课儿联·其六百九十八
作者：梁鼎芬
朝代：清
体裁：联

名士多荀鸭；邪臣似李猫。
课儿联·其六百九十六
作者：梁鼎芬
朝代：清
体裁：联

清筱留鸾影；深苔得鹿踪。
课儿联·其六百九十四
作者：梁鼎芬
朝代：清
体裁：联

疏芦沙渚月；细柳市桥烟。
课儿联·其六百二
作者：梁鼎芬
朝代：清
体裁：联

红药香冉冉，青竹响萧萧。
课儿联·其六百二十
作者：梁鼎芬
朝代：清
体裁：联

河山惊破碎；花月助凄清。
课儿联·其六百二十一
作者：梁鼎芬
朝代：清
体裁：联

伊吕终难降；韩彭不可呼。
课儿联·其六百二十七
作者：梁鼎芬
朝代：清
体裁：联

幼秧全发白；老柏自坚苍。
课儿联·其六百二十三
作者：梁鼎芬
朝代：清
体裁：联

鸟兽纵横甚；江山涕泪馀。
课儿联·其六百二十九
作者：梁鼎芬
朝代：清
体裁：联

愚者有一得；超然集众观。
课儿联·其六百二十二
作者：梁鼎芬
朝代：清
体裁：联

酒罢惟孤啸；忧来见几人。
课儿联·其六百二十五
作者：梁鼎芬
朝代：清
体裁：联

黯黯疏疏雨；红红浅浅花。
课儿联·其六百二十八
作者：梁鼎芬
朝代：清
体裁：联

感时风景异；遁世本心同。
课儿联·其六百二十六
作者：梁鼎芬
朝代：清
体裁：联

文谢真同调；黄刘不再生。
课儿联·其六百二十四
作者：梁鼎芬
朝代：清
体裁：联

病已看新笋；愁来捡落花。
课儿联·其六百五
作者：梁鼎芬
朝代：清
体裁：联

扫地无臣节，欺天极贼谋。
课儿联·其六百五十
作者：梁鼎芬
朝代：清
体裁：联

流涕悲王室；同心整国基。
课儿联·其六百五十一
作者：梁鼎芬
朝代：清
体裁：联

国恩惭报称；岭学想流传。
课儿联·其六百五十七
作者：梁鼎芬
朝代：清
体裁：联

荒邑鸡豚？；閒庭草木深。
课儿联·其六百五十三
作者：梁鼎芬
朝代：清
体裁：联

大风思猛士；寒月照征夫。
课儿联·其六百五十九
作者：梁鼎芬
朝代：清
体裁：联

吴郡张颠草；襄阳李白诗。
课儿联·其六百五十二
作者：梁鼎芬
朝代：清
体裁：联

李甥工小篆；杜老写新诗。
课儿联·其六百五十五
作者：梁鼎芬
朝代：清
体裁：联

秋声穿竹雨；月色上阶苔。
课儿联·其六百五十八
作者：梁鼎芬
朝代：清
体裁：联

清门花木秀；暮岁语言深。
课儿联·其六百五十六
作者：梁鼎芬
朝代：清
体裁：联

佳节年年有；清时念念存。
课儿联·其六百五十四
作者：梁鼎芬
朝代：清
体裁：联

画松有忠气；写梅见刚肠。
课儿联·其六百八
作者：梁鼎芬
朝代：清
体裁：联

独行难葆世；孤吟每辟人。
课儿联·其六百八十
作者：梁鼎芬
朝代：清
体裁：联

兵变关全局；时危念上游。
课儿联·其六百八十一
作者：梁鼎芬
朝代：清
体裁：联

思母今头白；呼天我泪乾。
课儿联·其六百八十七
作者：梁鼎芬
朝代：清
体裁：联

冲雪驴声细；惊霜雁意凄。
课儿联·其六百八十三
作者：梁鼎芬
朝代：清
体裁：联

兵尘纷武汉；客泪满江湖。
课儿联·其六百八十九
作者：梁鼎芬
朝代：清
体裁：联

楚民沦陷甚；吾道寂寥何。
课儿联·其六百八十二
作者：梁鼎芬
朝代：清
体裁：联

天师何日到；地势几人明。
课儿联·其六百八十五
作者：梁鼎芬
朝代：清
体裁：联

谁请上方剑；人携半段枪。
课儿联·其六百八十八
作者：梁鼎芬
朝代：清
体裁：联

同心扶社稷；流涕向江湖。
课儿联·其六百八十六
作者：梁鼎芬
朝代：清
体裁：联

养兵自相斗；伤世竟如何。
课儿联·其六百八十四
作者：梁鼎芬
朝代：清
体裁：联

江上波涛沸；兵閒儿女啼。
课儿联·其六百六
作者：梁鼎芬
朝代：清
体裁：联

劳劳阇马足；寸寸断猿肠。
课儿联·其六百六十
作者：梁鼎芬
朝代：清
体裁：联

铜盘思美食；石灯感前尘。
课儿联·其六百六十一
作者：梁鼎芬
朝代：清
体裁：联

扁舟人散发；白水我盟心。
课儿联·其六百六十七
作者：梁鼎芬
朝代：清
体裁：联

日出万树见；人归百事疏。
课儿联·其六百六十三
作者：梁鼎芬
朝代：清
体裁：联

蝶逐桃花气；鸳翻荷叶珠。
课儿联·其六百六十九
作者：梁鼎芬
朝代：清
体裁：联

铮铮黄字烈；耿耿杜诗忠。
课儿联·其六百六十二
作者：梁鼎芬
朝代：清
体裁：联

吾叔文名早；书堂树影凄。
课儿联·其六百六十五
作者：梁鼎芬
朝代：清
体裁：联

世多射假虎；吾犹好真龙。
课儿联·其六百六十八
作者：梁鼎芬
朝代：清
体裁：联

事往丹心在；时危赤手难。
课儿联·其六百六十六
作者：梁鼎芬
朝代：清
体裁：联

碑访栖霞寺；诗题浴日亭。
课儿联·其六百六十四
作者：梁鼎芬
朝代：清
体裁：联

守身须似玉；垂鬓觉如银。
课儿联·其六百十
作者：梁鼎芬
朝代：清
体裁：联

断桥怜别夜；长柳系初情。
课儿联·其六百十一
作者：梁鼎芬
朝代：清
体裁：联

所思托芳草；有限在斜阳。
课儿联·其六百十七
作者：梁鼎芬
朝代：清
体裁：联

中流声慷慨；歧路意从容。
课儿联·其六百十三
作者：梁鼎芬
朝代：清
体裁：联

已往心还在；无穷恨岂休。
课儿联·其六百十九
作者：梁鼎芬
朝代：清
体裁：联

平湖晴得月；丛石暮生云。
课儿联·其六百十二
作者：梁鼎芬
朝代：清
体裁：联

酒后宽相忆；花前暗自惊。
课儿联·其六百十五
作者：梁鼎芬
朝代：清
体裁：联

麻鞋行市上；皀帽老辽东。
课儿联·其六百十八
作者：梁鼎芬
朝代：清
体裁：联

据梧聊自瞑；种药要人扶。
课儿联·其六百十六
作者：梁鼎芬
朝代：清
体裁：联

见客惊衰病；谈经畏后生。
课儿联·其六百十四
作者：梁鼎芬
朝代：清
体裁：联

孤舟开浩荡；十载极萧疏。
课儿联·其六百四
作者：梁鼎芬
朝代：清
体裁：联

乡梦三千里，朝班廿八年。
课儿联·其六百四十
作者：梁鼎芬
朝代：清
体裁：联

南园花下宴；西蜀梦中兵。
课儿联·其六百四十一
作者：梁鼎芬
朝代：清
体裁：联

取友必端正；读书多苦辛。
课儿联·其六百四十七
作者：梁鼎芬
朝代：清
体裁：联

冠冕楼前树；清佳堂外荷。
课儿联·其六百四十三
作者：梁鼎芬
朝代：清
体裁：联

秋暑蕉心热；春阴柳眼明。
课儿联·其六百四十九
作者：梁鼎芬
朝代：清
体裁：联

旧堂寻广雅；贤傅叹文襄。
课儿联·其六百四十二
作者：梁鼎芬
朝代：清
体裁：联

草堂荷气馥；松径水声凉。
课儿联·其六百四十五
作者：梁鼎芬
朝代：清
体裁：联

雅才江孝子；正学朱先生。
课儿联·其六百四十八
作者：梁鼎芬
朝代：清
体裁：联

于世无长策；何人共此心。
课儿联·其六百四十六
作者：梁鼎芬
朝代：清
体裁：联

评书贵瘦硬；论学戒偏颇。
课儿联·其六百四十四
作者：梁鼎芬
朝代：清
体裁：联

峡出黄陵庙；栖高白帝城。
课儿联·其十
作者：梁鼎芬
朝代：清
体裁：联

思友传鱼信；呼童算鹤粮。
课儿联·其十一
作者：梁鼎芬
朝代：清
体裁：联

雨燕衔花重；风莺带絮斜。
课儿联·其十七
作者：梁鼎芬
朝代：清
体裁：联

僧去留棋谱；渔来检钓罾。
课儿联·其十三
作者：梁鼎芬
朝代：清
体裁：联

贫家书自富；老客面如童。
课儿联·其十九
作者：梁鼎芬
朝代：清
体裁：联

绿杨沽酒店；青竹鼓琴家。
课儿联·其十二
作者：梁鼎芬
朝代：清
体裁：联

寒雪能知柏；淤泥不染莲。
课儿联·其十五
作者：梁鼎芬
朝代：清
体裁：联

鸟江怜项羽；赤壁笑曹操。
课儿联·其十八
作者：梁鼎芬
朝代：清
体裁：联

儿时灯有味；老日酒无功。
课儿联·其十六
作者：梁鼎芬
朝代：清
体裁：联

风过荷珠散；春来柳线长。
课儿联·其十四
作者：梁鼎芬
朝代：清
体裁：联

花影吹笙客；松香采药僧。
课儿联·其四
作者：梁鼎芬
朝代：清
体裁：联

雪月临严垒；霜风拂大旗。
课儿联·其四十
作者：梁鼎芬
朝代：清
体裁：联

照水花枝湿；看云画意多。
课儿联·其四十一
作者：梁鼎芬
朝代：清
体裁：联

柳眼窥春早；松髯拂水长。
课儿联·其四十七
作者：梁鼎芬
朝代：清
体裁：联

梅花三四里；道德五千言。
课儿联·其四十三
作者：梁鼎芬
朝代：清
体裁：联

琴面承花片；帘心上藓纹。
课儿联·其四十九
作者：梁鼎芬
朝代：清
体裁：联

栽竹龙生日；栖松鹤有年。
课儿联·其四十二
作者：梁鼎芬
朝代：清
体裁：联

刚柔皆有用；来去本无心。
课儿联·其四十五
作者：梁鼎芬
朝代：清
体裁：联

赋诗藏乱世；吹笛醉馀春。
课儿联·其四十八
作者：梁鼎芬
朝代：清
体裁：联

苍劲焦山柏；清寒庾岭梅。
课儿联·其四十六
作者：梁鼎芬
朝代：清
体裁：联

马骨金同重；羊头爵已轻。
课儿联·其四十四
作者：梁鼎芬
朝代：清
体裁：联

春气知芳草；人心爱晚晴。
课儿联·其四百
作者：梁鼎芬
朝代：清
体裁：联

看云扶杖去；听月抱琴来。
课儿联·其四百一
作者：梁鼎芬
朝代：清
体裁：联

著书等屋破；送酒菊篱贫。
课儿联·其四百七
作者：梁鼎芬
朝代：清
体裁：联

寒日思贤泪；孤亭感旧诗。
课儿联·其四百七十
作者：梁鼎芬
朝代：清
体裁：联

食贫心未苦；伤乱意多违。
课儿联·其四百七十一
作者：梁鼎芬
朝代：清
体裁：联

风惊莼菜梦；露满菊花团。
课儿联·其四百七十七
作者：梁鼎芬
朝代：清
体裁：联

休官公论在；学道此心同。
课儿联·其四百七十三
作者：梁鼎芬
朝代：清
体裁：联

良辰还可待；乐土是何乡。
课儿联·其四百七十九
作者：梁鼎芬
朝代：清
体裁：联

风棚新绿笋；月榭小红梨。
课儿联·其四百七十二
作者：梁鼎芬
朝代：清
体裁：联

晚烟霏竹灶；轻露坠兰房。
课儿联·其四百七十五
作者：梁鼎芬
朝代：清
体裁：联

撼龙经可注；瘗鹤字难埋。
课儿联·其四百七十八
作者：梁鼎芬
朝代：清
体裁：联

风云多变幻；江海自清凉。
课儿联·其四百七十六
作者：梁鼎芬
朝代：清
体裁：联

长沙安国疏；工部爱君诗。
课儿联·其四百七十四
作者：梁鼎芬
朝代：清
体裁：联

山衲携仙药；书童扫雨花。
课儿联·其四百三
作者：梁鼎芬
朝代：清
体裁：联

去岁山堂酒；西风野寺灯。
课儿联·其四百三十
作者：梁鼎芬
朝代：清
体裁：联

银叶翻香坐；金莲送炬归。
课儿联·其四百三十一
作者：梁鼎芬
朝代：清
体裁：联

鹃啼犹望帝；龙卧遂兴王。
课儿联·其四百三十七
作者：梁鼎芬
朝代：清
体裁：联

小县官书简；深林客梦长。
课儿联·其四百三十三
作者：梁鼎芬
朝代：清
体裁：联

论诗须有法；作画竟无俦。
课儿联·其四百三十九
作者：梁鼎芬
朝代：清
体裁：联

杜公真可瘦；韩子自然肥。
课儿联·其四百三十二
作者：梁鼎芬
朝代：清
体裁：联

冲云雕最健；隐雾豹真雄。
课儿联·其四百三十五
作者：梁鼎芬
朝代：清
体裁：联

细雨篱边菊；明霞水上帆。
课儿联·其四百三十八
作者：梁鼎芬
朝代：清
体裁：联

霜威看翠柏；晚节爱黄花。
课儿联·其四百三十六
作者：梁鼎芬
朝代：清
体裁：联

杜公诗律细；庾信赋心哀。
课儿联·其四百三十四
作者：梁鼎芬
朝代：清
体裁：联

老去书为伴；閒来月可人。
课儿联·其四百九
作者：梁鼎芬
朝代：清
体裁：联

思乡间听雨；为国每看星。
课儿联·其四百九十
作者：梁鼎芬
朝代：清
体裁：联

静园草木寿；楚国山水佳。
课儿联·其四百九十一
作者：梁鼎芬
朝代：清
体裁：联

雄姿君子豹；丑态小人虫。
课儿联·其四百九十七
作者：梁鼎芬
朝代：清
体裁：联

蜗牛缘壁滑；蝇虎惹人憎。
课儿联·其四百九十三
作者：梁鼎芬
朝代：清
体裁：联

宝剑酬贤将；胡床坐老僧。
课儿联·其四百九十九
作者：梁鼎芬
朝代：清
体裁：联

味岂同金菊；香宜配绿葵。
课儿联·其四百九十二
作者：梁鼎芬
朝代：清
体裁：联

松阁题诗客；柴门倚杖翁。
课儿联·其四百九十五
作者：梁鼎芬
朝代：清
体裁：联

花落如红雨；林深有绿云。
课儿联·其四百九十八
作者：梁鼎芬
朝代：清
体裁：联

酒市骊嘶月；茶棚鹤避烟。
课儿联·其四百九十六
作者：梁鼎芬
朝代：清
体裁：联

倭刀吾不宝；蕃剑怪何多。
课儿联·其四百九十四
作者：梁鼎芬
朝代：清
体裁：联

尘中牛马走；世上犬羊心。
课儿联·其四百二
作者：梁鼎芬
朝代：清
体裁：联

春色苍苍晓；花阴渐渐移。
课儿联·其四百二十
作者：梁鼎芬
朝代：清
体裁：联

贾谊祠前泪；安期石上云。
课儿联·其四百二十一
作者：梁鼎芬
朝代：清
体裁：联

春隔难人昼；秋期燕子凉。
课儿联·其四百二十七
作者：梁鼎芬
朝代：清
体裁：联

生前皋羽发；死后景清皮。
课儿联·其四百二十三
作者：梁鼎芬
朝代：清
体裁：联

辣性如姜桂；寒交比竹松。
课儿联·其四百二十九
作者：梁鼎芬
朝代：清
体裁：联

五更闻雁起；四月听莺迟。
课儿联·其四百二十二
作者：梁鼎芬
朝代：清
体裁：联

父书勤读日；乡树远游心。
课儿联·其四百二十五
作者：梁鼎芬
朝代：清
体裁：联

岁除坡老句；天问屈原心。
课儿联·其四百二十八
作者：梁鼎芬
朝代：清
体裁：联

弹筝春月静；试剑冷风高。
课儿联·其四百二十六
作者：梁鼎芬
朝代：清
体裁：联

秋晴芳草健；雨后桂花疏。
课儿联·其四百二十四
作者：梁鼎芬
朝代：清
体裁：联

寺窗风送桂；山路水敲松。
课儿联·其四百五
作者：梁鼎芬
朝代：清
体裁：联

秋树旌旗影；高祠铁石心。
课儿联·其四百五十
作者：梁鼎芬
朝代：清
体裁：联

计能探虎子；诚可格蛇神。
课儿联·其四百五十一
作者：梁鼎芬
朝代：清
体裁：联

鸡犬成村落；鹓鸾感禁林。
课儿联·其四百五十七
作者：梁鼎芬
朝代：清
体裁：联

九日题诗意；千山落照情。
课儿联·其四百五十三
作者：梁鼎芬
朝代：清
体裁：联

扶危须正学；娱老得佳儿。
课儿联·其四百五十九
作者：梁鼎芬
朝代：清
体裁：联

杨柳分题处；茱萸醉插时。
课儿联·其四百五十二
作者：梁鼎芬
朝代：清
体裁：联

高僧来栗里；渔父问桃源。
课儿联·其四百五十五
作者：梁鼎芬
朝代：清
体裁：联

莱公留翠柏；魏国爱黄花。
课儿联·其四百五十八
作者：梁鼎芬
朝代：清
体裁：联

鹫岭敲钟月；龙山落帽风。
课儿联·其四百五十六
作者：梁鼎芬
朝代：清
体裁：联

驿路三千里；荒村六七家。
课儿联·其四百五十四
作者：梁鼎芬
朝代：清
体裁：联

功大心偏小；时危道自安。
课儿联·其四百八
作者：梁鼎芬
朝代：清
体裁：联

感时思硕辅；伤世对空山。
课儿联·其四百八十
作者：梁鼎芬
朝代：清
体裁：联

秋月衡阳雁；春船汉水鳊。
课儿联·其四百八十一
作者：梁鼎芬
朝代：清
体裁：联

学写烈妇字；爱吟逐臣诗。
课儿联·其四百八十七
作者：梁鼎芬
朝代：清
体裁：联

深情骊唱后；残梦雁来时。
课儿联·其四百八十三
作者：梁鼎芬
朝代：清
体裁：联

神鹰能擎物；病马亦嘶风。
课儿联·其四百八十九
作者：梁鼎芬
朝代：清
体裁：联

仙人曾化鹤；孺子可驱鸡。
课儿联·其四百八十二
作者：梁鼎芬
朝代：清
体裁：联

湘水灵均泪；秦州杜甫吟。
课儿联·其四百八十五
作者：梁鼎芬
朝代：清
体裁：联

城头吹晚角；水面荡轻桡。
课儿联·其四百八十八
作者：梁鼎芬
朝代：清
体裁：联

毛骨岂殊众；驯良犹至今。
课儿联·其四百八十六
作者：梁鼎芬
朝代：清
体裁：联

雨坠菩提架；风梳薜荔墙。
课儿联·其四百八十四
作者：梁鼎芬
朝代：清
体裁：联

一脚惊山鬼；二心惩佞臣。
课儿联·其四百六
作者：梁鼎芬
朝代：清
体裁：联

笔花惊世出；谏草避人焚。
课儿联·其四百六十
作者：梁鼎芬
朝代：清
体裁：联

亭前閒放鹤；湖上自骑驴。
课儿联·其四百六十一
作者：梁鼎芬
朝代：清
体裁：联

草园生白蝶；花岸走青蜗。
课儿联·其四百六十七
作者：梁鼎芬
朝代：清
体裁：联

竹楼深月夜；花市闹春晴。
课儿联·其四百六十三
作者：梁鼎芬
朝代：清
体裁：联

落日回车急；当花酌酒閒。
课儿联·其四百六十九
作者：梁鼎芬
朝代：清
体裁：联

菊花微雨梦；杨柳晓霜情。
课儿联·其四百六十二
作者：梁鼎芬
朝代：清
体裁：联

官菜园中事；寒花座上心。
课儿联·其四百六十五
作者：梁鼎芬
朝代：清
体裁：联

清游能弃疾；佳句喜言情。
课儿联·其四百六十八
作者：梁鼎芬
朝代：清
体裁：联

羌笛生春怨；胡笳起暮愁。
课儿联·其四百六十六
作者：梁鼎芬
朝代：清
体裁：联

閒谈忠烈事；喜上孝廉船。
课儿联·其四百六十四
作者：梁鼎芬
朝代：清
体裁：联

成童规矩重；敬老性情真。
课儿联·其四百十
作者：梁鼎芬
朝代：清
体裁：联

张公金鉴在；董子玉杯传。
课儿联·其四百十一
作者：梁鼎芬
朝代：清
体裁：联

磊磊落落事；堂堂正正人。
课儿联·其四百十七
作者：梁鼎芬
朝代：清
体裁：联

孤儿伤忌日；慈母感终天。
课儿联·其四百十三
作者：梁鼎芬
朝代：清
体裁：联

前踪峡山寺；远泪白云台。
课儿联·其四百十九
作者：梁鼎芬
朝代：清
体裁：联

雁影秋廊晓；虫声月榭深。
课儿联·其四百十二
作者：梁鼎芬
朝代：清
体裁：联

北往情何极；南归计已成。
课儿联·其四百十五
作者：梁鼎芬
朝代：清
体裁：联

看画曾饥渴；追踪恨渺茫。
课儿联·其四百十八
作者：梁鼎芬
朝代：清
体裁：联

乐昌盐馆路；清远峡亭泉。
课儿联·其四百十六
作者：梁鼎芬
朝代：清
体裁：联

晓写芙蓉色；春园芍药芳。
课儿联·其四百十四
作者：梁鼎芬
朝代：清
体裁：联

鹭眠芦水白；雀啄柳花黄。
课儿联·其四百四
作者：梁鼎芬
朝代：清
体裁：联

白牛纯佛座；青兕冠词坛。
课儿联·其四百四十
作者：梁鼎芬
朝代：清
体裁：联

北固江声壮；东华月色高。
课儿联·其四百四十一
作者：梁鼎芬
朝代：清
体裁：联

小亭秋草静；曲沼晚荷疏。
课儿联·其四百四十七
作者：梁鼎芬
朝代：清
体裁：联

强心扶弱国；大节守孤城。
课儿联·其四百四十三
作者：梁鼎芬
朝代：清
体裁：联

短衣朝射虎；直笔独驱鱼。
课儿联·其四百四十九
作者：梁鼎芬
朝代：清
体裁：联

宝剑千金价；新诗百载心。
课儿联·其四百四十二
作者：梁鼎芬
朝代：清
体裁：联

良朋嗟久别；佳日喜重逢。
课儿联·其四百四十五
作者：梁鼎芬
朝代：清
体裁：联

精诚贯金石；孝友达神明。
课儿联·其四百四十八
作者：梁鼎芬
朝代：清
体裁：联

中兴诸将老；晚节一身难。
课儿联·其四百四十六
作者：梁鼎芬
朝代：清
体裁：联

良辅传遗墨；高僧守旧经。
课儿联·其四百四十四
作者：梁鼎芬
朝代：清
体裁：联

兀傲陶潜菊；刚疏宋璟梅。
赠侯官沈瑜庆
作者：梁鼎芬
朝代：清
体裁：古风

沈郎都市初相识，不待文章发英直。虎豹斑斑风矩存，有才独俊无渝则。乃翁知国出威名，旌旗不动羌胡惊。异时霜鬓四海见，独瘗幽恨谁能明。生时未接春风坐，神仪想象君其颇。江南百姓最知恩，今见行骢泪犹堕。直须清节表时流，莫令人世说兰莸。君不见龙图文武心铁石，万口争传范庆州。
赠徐赓陛
作者：梁鼎芬
朝代：清
体裁：七言律诗

足茧风尘鬓有丝，政行井邑口成碑。众人欲杀我何忍，作吏能狂斯已奇。枉使郅都称酷吏，愧推王弼作经师。驱谗雪谤终何补，不待他年负子期。
踏莎美人·桂花同王子展赋
作者：梁鼎芬
朝代：清
体裁：词

细瓣霏黄，片痕凝翠。月凉引得愁来聚。璚帘掩映已经时。可喜香多花重少人知。沈醉千杯，娉婷一树。等閒不怕风兼雨。劝君折共旧哥瓷。只怕秋香传递有新词。
踏莎行
作者：梁鼎芬
朝代：清
体裁：词

可笑浮生，真如过客。閒来无事翻凄绝。人间不合落花多，惜春谁解红成尺。但爱容华，不成攀折。盈盈一树缃桃白。东风付与道旁看，禅心莫再沾泥活。
踏莎行·北门外小桥坐月同沈二彦慈
作者：梁鼎芬
朝代：清
体裁：词

浅岸平桥，淡云斜月。閒时试把西风说。豆花琐细菜花香，人生那似村居洁。水静通魂，夜凉散发。须知今夕非虚设。江湖流转几人回，吾侪遮莫轻离别。
醉太平
作者：梁鼎芬
朝代：清
体裁：词

黄童画痴。狂来赋诗。青猿钗鹿相随。过茶时酒时。天涯牧之。愁来鬓丝。朝朝暮暮相思。有风知雨知。
醉太平·秋柳
作者：梁鼎芬
朝代：清
体裁：词

烟绡露条。冷波断桥。西风人倚紫璚箫。是今宵昨宵。当年绿髫。听莺翠杓。春韶一箭雨潇潇。剩朝潮暮潮。
醉桃源·题桃花晓妆图
作者：梁鼎芬
朝代：清
体裁：词

碧霞一抹早莺啼。昨宵侬睡迟。春寒帘底唤添衣。鹦哥催侍儿。红颊浅，翠鬟垂。钿奁初罢时。无聊行过竹边篱。折花三两枝。
采桑子
作者：梁鼎芬
朝代：清
体裁：词

儿家不合西厢住，倚尽垂杨。看尽斜阳。彻夜秋风引梦长。风前何事凄清久，蝶转回廊。人数回肠。各有心情不自防。
采桑子·夜宿烟浒楼忆寤舅京师邀黄三
作者：梁鼎芬
朝代：清
体裁：词

人间不合长相见，凄绝今朝。但有魂销。无复红楼听早潮。梦回思忆当初事，寒雪飘飘。更漏迢迢。共醉胡衕第几条。
采桑子·忆京师丁香
作者：梁鼎芬
朝代：清
体裁：词

绿香一影红帘底，细叶疏花。月淡烟斜。燕子光阴旧日家。蹉跎冷却春风结，绝忆窗纱。瞥见璚丫。独下莓阶一笑拿。
采桑子·题伍乐陶兰石立轴
作者：梁鼎芬
朝代：清
体裁：词

一帘梦雨潇湘景，别有幽花。绝代容华。怪石崚嶒合偶他。骚心侠气谁曾似，镫影红纱。诗思青霞。半晌销魂付画叉。
采桑子·题画
作者：梁鼎芬
朝代：清
体裁：词

交疏放绿人初静，月上墙来。酒逐愁来。一阵销魂拨不开。明知镜里颜非昨，心也成灰。梦也成灰。残漏疏钟梦暗回。
采桑子·香雪约在小港探梅同赋
作者：梁鼎芬
朝代：清
体裁：词

香风吹醒游仙梦，犹忆今天。不是当年。曾向苔尘拾玉钿。天涯悢怅花前酒，绝代婵娟。一样悽怜。真信人间有谪仙。
重至长沙写哀
作者：梁鼎芬
朝代：清
体裁：七言律诗

浮世蓬根不道怜，秋怀到此更追牵。再寻旧巷悲回辙，独泫愁春泪彻泉。报国未能伸志事，沈湘空自梦婵娟。剪镫暗记当时话，身是孤儿十九年。
金缕曲 其一 题志伯愚仲鲁兄弟同听秋声馆图
作者：梁鼎芬
朝代：清
体裁：词

正是清秋节。极难忘、蕉轩蓉馆，旧时明月。争道将军山林好，点笔阑干幽折。有二妙、辞华无敌。剪烛衙窗分题处，感庐陵心事如冰雪。图画意，我能说。苔尘曾印霜禽迹。笑几番、西风聚散，纸痕都碧。绝似逍遥堂中事，写出当年轼辙。试展卷、容颜犹昔。雁语萧疏虫吟瘦，尽声声、递入帘前叶。弹指过，又今夕。
金缕曲 其二 题志伯愚仲鲁兄弟同听秋声馆图
作者：梁鼎芬
朝代：清
体裁：词

寥落平生意。任人间、纷纷筝阮，几曾如此。一夜清霜中庭下，未算襟头酒泚。但无数、城乌惊起。丛木萧萧长空阔，问前身我可同青兕。歌未歇，正狂醉。红蘅碧杜谁能比。揽芳华、天涯正远，相思何地。惟有幽林堪客隐，盛得几分秋气。莫忘了、联床风味。匹马频嘶斜阳外，看关河欲暮吾行矣。临别语，望君记。
金缕曲·题志伯愚仲鲁兄弟同听秋声馆图
作者：梁鼎芬
朝代：清

正是清秋节。极难忘、蕉轩蓉馆，旧时明月。争道将军山林好，点笔阑干幽折。有二妙、辞华无敌。剪烛衙窗分题处，感庐陵心事如冰雪。图画意，我能说。苔尘曾印霜禽迹。笑几番、西风聚散，纸痕都碧。绝似逍遥堂中事，写出当年轼辙。试展卷、容颜犹昔。雁语萧疏虫吟瘦，尽声声、递入帘前叶。弹指过，又今夕。寥落平生意。任人间、纷纷筝阮，几曾如此。一夜清霜中庭下，未算襟头酒泚。但无数、城乌惊起。丛木萧萧长空阔，问前身我可同青兕。歌未歇，正狂醉。红蘅碧杜谁能比。揽芳华、天涯正远，相思何地。惟有幽林堪客隐，盛得几分秋气。莫忘了、联床风味。匹马频嘶斜阳外，看关河欲暮吾行矣。临别语，望君记。
金莲绕凤楼·人日海王村作
作者：梁鼎芬
朝代：清
体裁：词

人影围花花围马。渲染彀、春街浓冶。东风都说缃桃嫁。笑谁痴、可曾休也。张郎自然韵雅。比翠柳、纤纤一把。浮生日日同嗟咤。蓦惊心、夕阳初下。
长亭怨慢·客中重九
作者：梁鼎芬
朝代：清
体裁：词

空盼到、黄花时候。客里消磨，九年重九。海上琴丝，秋星萧散倩谁叩。残阳马首，但一片、销魂柳。顾影意难忘，渐对、江潭人瘦。知否。问苔尘霾笛，此际可能同奏。灵鸦去也，犹听得、隔邻伤旧。西风紧、催酒醒回，才闷起、镫虫如豆。何况是愁来，小雨床前吹又。
长亭怨慢·联句寄怀易实甫并示由甫
作者：梁鼎芬
朝代：清
体裁：词

更谁识、天涯芳树。处处青痕，都无情绪。绿遍江南，故人偏怅碧波阻。玉箫瘦损，试吹出、相思句。还趁好风来，隐隐答、佩声琴谱。凝伫。记红镫苔馆，曾共几回听雨。瑶华梦远，况惆怅、相逢无据。便有梦、烟水都迷，将一箭、春韶轻去。问此际、联床清话，宿酲醒否。
青门引·碧香图题词为叶仲鸾赋即用元韵
作者：梁鼎芬
朝代：清
体裁：词

霞脸红微，春衫白浅，相逢正是，浴兰天气。碧玉年芳，香囊情好，漂泊天涯有几。且尽清尊宴，断肠词、知君能记。素绫装卷，紫璚削管，明珠穿字。直是金荃才子。柰剪叶嵌花，输他风致。名士秋心，佳人春影，乍可描摹三四。感怅银镫下，算浮生、一般无谓。待侬狂啸，芝焚蕙叹，由来如此。
题栖凤室联
作者：梁鼎芬
朝代：清
体裁：联

零落雨中花，春梦惊回栖凤宅；绸缪天下事，壮心销尽石鱼斋。
挽张之洞联
作者：梁鼐芬
朝代：清
体裁：联

生前治绩，由两广两湖而两江，不堪卒读遗书，著作传兹劝学录；身后荣名，继太师太傅者太保，当此惊闻噩耗，呼号多是感恩人。
登北楼
作者：梅㲄成
朝代：清
体裁：五言律诗

飞阁凌霄起，川原一望收。野云开列岫，远水见行舟。花与诗篇丽，松将琴韵幽。晋唐遗迹在，千载续风流。
柏枧飞桥
作者：梅予搏
朝代：清
体裁：七言绝句

桥亭架壑俨雄关，一线丹梯未易攀。千尺清泉万仞壁，飞云岩似此溪山。
九日
作者：梅云程
朝代：清

茱萸手把自殷勤，珍重遥缄奉老亲。薄禄虚惭三釜养，清风不厌一囊贫。梦随故国云山远，感逐天涯节序新。料得高堂酣宴后，也应扶杖望羁人。官舍萧萧似野村，又逢佳节倒清尊。芙蓉开谢秋心在，苜蓿凄凉宦味存。腕下难成风雨句，鬓边易染雪霜痕。逡巡懒著登高屐，对坐南山翠拥门。
九日·其一
作者：梅云程
朝代：清

茱萸手把自殷勤，珍重遥缄奉老亲。薄禄虚惭三釜养，清风不厌一囊贫。梦随故国云山远，感逐天涯节序新。料得高堂酣宴后，也应扶杖望羁人。
九日·其二
作者：梅云程
朝代：清

官舍萧萧似野村，又逢佳节倒清尊。芙蓉开谢秋心在，苜蓿凄凉宦味存。腕下难成风雨句，鬓边易染雪霜痕。逡巡懒著登高屐，对坐南山翠拥门。
过半山庵留赠
作者：梅以俊
朝代：清
体裁：五言律诗

乱来肥遁者，得似远公稀。白发真烟客，青山老布衣。圃新聊治产，笔废久忘机。翻怪檐前树，犹然作雨飞、
间适
作者：梅以燕
朝代：清

绝无尘处敞云扉，因病翻能久息机。求仲傥来堪破闷，少文孤往辄忘归。幽禽过午啄花片，老树经春换藓衣。长物那关身死后，古来名士谢宏微。
挽张百熙联
作者：梅光义
朝代：清
体裁：联

为五千年学界，特放光明，公真薄海人师，双手苦提倡，宗派直能凌汉宋；聚四百兆同胞，都归组织，我亦先生门下，伤心余想像，大星惊说陨长沙。
贺张百熙60寿联
作者：梅光义
朝代：清
体裁：联

近四百兆人民，入新学界；为五千年帝国，存旧儒风。
挽张之洞联
作者：梅光远
朝代：清
体裁：联

房杜相业、伏董儒宗，国老重三朝，岂徒中外瞻依、东南保障；虞夏开庠、周孔布宪，元臣殂一个，想见庙堂吁咈、坰野哀吟。
岁壬子，余在赵家马头村佣书时值清明佳节，率徒散步闲游，误入仙境。但见桃李斗艳，梅柳争春，灿烂芳菲，四无涯际，真乐景也。即命徒杏村沽酒，开筵坐花，畅饮狂歌，不觉颓然大醉。稍醒，思饮茶而不得。适有一小徒，偶摘隔年干霜杏数枚敬余，或亦望梅止渴之意也。余恍然曰：昔闻识者云，霜杏烹茶，清香无比，何不试之？急归家觅竹炉，生活火，净石铫，盛甘泉，烹霜杏以饮。未入口，即清香扑鼻，不禁拍案惊奇曰：孰意以天之弃物，竟
作者：梅卿氏
朝代：清

而今佳茗岂无之，霜杏烹来分外奇。真有一般清气味，品高料得少人知。隔年干杏受风霜，气味清高唤客尝。记得当时多珍重，而今手帕有余香。
岁壬子，余在赵家马头村佣书时值清明佳节，率徒散步闲游，误入仙境。但见桃李斗艳，梅柳争春，灿烂芳菲，四无涯际，真乐景也。即命徒杏村沽酒，开筵坐花，畅饮狂歌，不觉颓然大醉。稍醒，思饮茶而不得。适有一小徒，偶摘隔年干霜杏数枚敬余，或亦望梅止渴之意也。余恍然曰：昔闻识者云，霜杏烹茶，清香无比，何不试之？急归家觅竹炉，生活火，净石铫，盛甘泉，烹霜杏以饮。未入口，即清香扑鼻，不禁拍案惊奇曰：孰意以天之弃物，竟成为高品，直可驾诸佳茗之上也。遂有感而作俚句三首·其一
作者：梅卿氏
朝代：清
体裁：古风

时值正清明，欲望三春景。携徒散步游，误入仙源境。桃李正芳菲，梅柳争春岭。沽酒赏名花，沉酣醉俄顷。醒来饮流泉，怕溅齿牙冷。转又思美茶，竟得干霜杏。烹来真清香，品高仔细领。珍藏三两枚，明晨将客请。
岁壬子，余在赵家马头村佣书时值清明佳节，率徒散步闲游，误入仙境。但见桃李斗艳，梅柳争春，灿烂芳菲，四无涯际，真乐景也。即命徒杏村沽酒，开筵坐花，畅饮狂歌，不觉颓然大醉。稍醒，思饮茶而不得。适有一小徒，偶摘隔年干霜杏数枚敬余，或亦望梅止渴之意也。余恍然曰：昔闻识者云，霜杏烹茶，清香无比，何不试之？急归家觅竹炉，生活火，净石铫，盛甘泉，烹霜杏以饮。未入口，即清香扑鼻，不禁拍案惊奇曰：孰意以天之弃物，竟成为高品，直可驾诸佳茗之上也。遂有感而作俚句三首·其三
作者：梅卿氏
朝代：清
体裁：七言绝句

隔年干杏受风霜，气味清高唤客尝。记得当时多珍重，而今手帕有余香。
岁壬子，余在赵家马头村佣书时值清明佳节，率徒散步闲游，误入仙境。但见桃李斗艳，梅柳争春，灿烂芳菲，四无涯际，真乐景也。即命徒杏村沽酒，开筵坐花，畅饮狂歌，不觉颓然大醉。稍醒，思饮茶而不得。适有一小徒，偶摘隔年干霜杏数枚敬余，或亦望梅止渴之意也。余恍然曰：昔闻识者云，霜杏烹茶，清香无比，何不试之？急归家觅竹炉，生活火，净石铫，盛甘泉，烹霜杏以饮。未入口，即清香扑鼻，不禁拍案惊奇曰：孰意以天之弃物，竟成为高品，直可驾诸佳茗之上也。遂有感而作俚句三首·其二
作者：梅卿氏
朝代：清
体裁：七言绝句

而今佳茗岂无之，霜杏烹来分外奇。真有一般清气味，品高料得少人知。
岁壬子，偶得一新闻，不必言其姓氏，存厚道也。有三家村某某，共请一先生，恭而且敬，尚何言哉。开读后，适有一顽徒，白字信口流，讹音任意吐。先生正之，不听，遂惩之夏楚，稍示感也。孰意顽徒归家，不惟有肤受之愬，而且有浸润之谮。其悍父奋然曰：敢打吾儿，吾必报之，何不效黄鹤楼故事？遂开琼筵，设伏兵，治刚刀，磨霍霍，必欲杀之而后已。时伊兄苦劝之，触怒伊弟，哭阻之，受伤。后其妻警觉而叱咤之，遂不果，然已声闻籍籍，传为新奇矣。余骤闻之而未信，细究之而果然，遂不禁谓然叹曰：吾道故穷矣，何更有如此奇祸者，可虑也夫，可笑也夫。有感而作，以为同道者戒
作者：梅卿氏
朝代：清
体裁：七言律诗

演戏曾传黄鹤楼，周郎设计讨荆州。子龙胆大心犹怯，昭烈眼酸泪暗流。争奈武侯多胜算，谁知吴主更含羞。而今又有新奇事，欲骗先生作楚囚。
岁辛亥，余在博古刘庄韵谱三兄处佣书，东西相得，常作笑谈，任意诙谐，无拘无束。时值麦秋，学徒登麦，独闷坐无聊，洒扫书斋，芟除学院灰尘，苦无簸箕，因寻以破粪篓代之，提梁用马辫䌁一根，岌岌乎断矣，遂有感而作
作者：梅卿氏
朝代：清

余知奢华非，不言俭之过。无奈太俭乎，不妨贺一贺。书案腿三条，靠墙是良佐。桌面真凸凹，写字遭坎坷。椅子无上圈，竖柱小心坐。倘遇冒失人，隔裤真攘破。夜壶提系无，捧来高阁卧。唇亡与寒齿，难以阁阳货。除灰使粪篓，可代柳箕簸。何物为提梁，马辫䌁可作。笑话非妄谈，不然当面唾。都是好东西，破驴对破磨。
赏瓶中杏花
作者：梅卿氏
朝代：清

红杏漏春光，风流已出墙。折来瓶内润，赏去句生香。解语迎人笑，含情里艳妆。夜深同入睡，蝴蝶梦猖狂。
赏瓶中桃李花
作者：梅卿氏
朝代：清

瓶中桃李亦争春，白白红红爱煞人。最是评章搁笔后，谁浓谁淡谁精神。
挽季叔联
作者：梅启照
朝代：清
体裁：联

期服听去官，犹子比儿，嗟我未能行古礼；毕生惟好道，言坊行表，如公端合祀乡贤。
挽曾国藩联
作者：梅启照
朝代：清
体裁：联

武乡可拟，汾阳可拟，姚江亦可拟，潇湘衡岳，间气独钟，四十年中外倾心，如此完人空想像；相业无双，将略无双，经术又无双，蒋阜秦淮，大星忽陨，廿六载门墙回首，代陈遗疏剧悲哀。
挽长兄联
作者：梅启照
朝代：清
体裁：联

地下见爹娘，为言季子非人，不孝不弟；云间逢父老，共说宰官爱我，廉善廉能。
元将军庙联
作者：梅启熙
朝代：清
体裁：联

清风徐来，水波不兴，扶持自是神明力；行人安稳，布帆无恙，霄汉常悬捧日心。
挽曾国荃联
作者：梅埰等
朝代：清
体裁：联

秉钺仰元勋，诞保七年，幸移来山右甘霖，岭南瑞曜；分符托仁宇，遽伤千古，忍对此石城遗垒，天堑寒流。
久雨喜晴秋凉夜坐有怀
作者：梅宝璐
朝代：清

积雨兼旬喜乍晴，碧天如洗透秋清。杜陵托兴诗多感，宋玉增悲赋易成。红树青山怀旧约，药炉经卷伴余生。故人消息飞鸿远，兀坐中宵对月明。
天津城隍庙戏台联
作者：梅宝璐
朝代：清
体裁：联

善报恶报，循环果报，早报晚报，如何不报；名场利场，无非戏场，上场下场，都在当场。
题费宫人遗像
作者：梅宝璐
朝代：清

青史模糊碧血新，千秋一剑气弥纶。同仇尚有秦良玉，杀贼勤王到美人。贞心如鉴数难徵，遗恨空怜太液凝。应化西山万峰雪，寒光长照十三陵。
题费宫人遗像·其一
作者：梅宝璐
朝代：清

青史模糊碧血新，千秋一剑气弥纶。同仇尚有秦良玉，杀贼勤王到美人。
题费宫人遗像·其二
作者：梅宝璐
朝代：清

贞心如鉴数难徵，遗恨空怜太液凝。应化西山万峰雪，寒光长照十三陵。
挽张之洞联
作者：梅庆源
朝代：清
体裁：联

盛业所留，犹堪想燕国文章、曲江风范；忠忱未竟，更谁辅周成圣治、姬旦贤劳。
半山庵访半公遇雨
作者：梅庚
朝代：清

绕篱生苦竹，乱叶法幢开。亭午澄潭黑，连山怒雨来。传薪依紫柏，易米写苍苔。坐待清溪月，临门见钓台。
同愚山少参维饶孝廉即席送位白归皖
作者：梅庚
朝代：清

倚棹数归程，亲交次第行。独怜江月苦，偏向别筵明。背郭鱼龙气，先秋蟋蟀鸣。还家仍客路，更傍石头城。
听鲍生弹琴
作者：梅庚
朝代：清

黄山临户牖，三十六峰寒。何日新安水，遥连十八滩。自言别清境，抱琴常不弹。爱此玉窗静，凉风泛崇兰。花前一挥手，捣衣闻夜残。新声间古调，知音良独难。余亦辞家客，江边逢所欢。相期随海月，一卧浮丘坛。
待月桥
作者：梅庚
朝代：清

石梁横谷口，花片逐残春。风响应茶臼，岚光下葛巾。几时鹧鸪月，已照虎溪人。此是峰头路，潺湲好问津。
次琴溪
作者：梅庚
朝代：清

急涨吞沙阔，飞虹架壑虚。田家桑落酒，风物药柤鱼。真觉仙坛近，何妨人世疏。未能凌绝顶，立马一踟蹰。
江心寺
作者：梅庚
朝代：清

孤屿浮空倚郭门，薄游呼伴趁晴暄。荒祠正气留文卓，老树丛林识宋元。衔尾楼船元海国，江心塔火自朝昏。回帆笑指中流石，已见春潮没旧痕。
短歌遣意简遗山
作者：梅庚
朝代：清

文章虽满腹，不如一囊钱。昔贤抱孤愤，今古同忧煎。男儿堕地坎壈缠，三十不鸣如暗蝉。莫言富贵与神仙，但求一饱私自怜。仲孺未免惭儿女，袁安窃恐妨高眠。侏儒笑汝饥欲死，仰屋著书谁与传。
移寓金圣章园亭
作者：梅庚
朝代：清

亭院无多地，清幽称客居。时艰思引疾，眼暗尚钞书。阶溜浮花片，巢鸠唤雨余。只如入丛蔚，风景俨吾庐。
老至
作者：梅庚
朝代：清

老至难自力，所患艰持行。颠踣常取憎，隤放谁见明。何期交戟内，扶掖许畦丁。但谂衰蹇踪，而无礼法程。度外诚优恤，事往终屏营。故园虽就荒，桑麻暧郊坰。过从尽科跣，衡门无送迎。再少谅无期，勿药亦身轻。
落梅
作者：梅庚
朝代：清

背城花坞得春迟，冻雀衔残尚未知。闻说绿珠殊绝世，我来偏见坠楼时。
雨过阮怀留同鲁玉小饮拨闷戏成
作者：梅庚
朝代：清

雨丝十日尚漫漫，屋角斜阳路未乾。花白花红春闭户，舍南舍北水平滩。野田黄雀披绵少，山县鲥鱼入馔难。剩有瓮头陈虎骨，一开笑口百壶宽。
高鲁瞻通守豪逸强饮席罢以挟诸孙射猎图乞题乘醉书二十八韵与之
作者：梅庚
朝代：清

一骑前导龁且嘶，一骑臂隼控不驰。后骑缘山山蔽亏，奔腾似欲大合围。中有健者骑指挥，不老非少美鬓髭。耳后鸣镝如饿鸱，草间狐兔潜狉狉。淮阴登坛一钓师，不闻射生能丽龟。腰弧插羽俨交绥，借问何如幽并儿。丱而从禽翳为谁，渥洼之驹精权奇。兽肥草浅同遨嬉，有张无弛非所宜。秋冬射猎春唔咿，逐坐肯索栗与梨。文人托兴聊尔为，少年何必不军麾。彦升三事了无期，骑兵往往登台司。健儿恶马供鞭笞，云台麟阁图须眉。人生快意当若斯，还君卷轴心嗟咨。燕市酒徒今已稀，和歌且就高渐离。
入秋以来先后得崔念堂汤菊人来书赋诗答之
作者：梅成栋
朝代：清

黄叶敲门霜绕庐，西风吹到故人书。一年离绪秋尤苦，四海知交老渐疏。贫对青山空入画，别添华发又盈梳。不缘良友相垂念，谁向榆关问索居。
津门诗钞辑成题以长句
作者：梅成栋
朝代：清

鼠啮蟫穿二百年，搜求遗草出尘烟。题名不必登科录，小传如标独行篇。前辈有灵来纸上，旧交无数晤镫前。寒窗料理间中业，聊结枌榆翰墨缘。敢云此卷少遗珠，闻见非多愧小儒。略为诗人传梗概，忍令古本尽荒芜。海滨耆宿伤存殁，沽上风流半有无。漫道渔洋常感旧，词坛振臂望同扶。
津门诗钞辑成题以长句·其一
作者：梅成栋
朝代：清

鼠啮蟫穿二百年，搜求遗草出尘烟。题名不必登科录，小传如标独行篇。前辈有灵来纸上，旧交无数晤镫前。寒窗料理间中业，聊结枌榆翰墨缘。
津门诗钞辑成题以长句·其二
作者：梅成栋
朝代：清

敢云此卷少遗珠，闻见非多愧小儒。略为诗人传梗概，忍令古本尽荒芜。海滨耆宿伤存殁，沽上风流半有无。漫道渔洋常感旧，词坛振臂望同扶。
答崔时林孝廉见寄
作者：梅成栋
朝代：清

天末飞来一卷诗，开缄正值菊香时。名心未冷情何远，苦语能工境可知。沽上烟花三月别，棣城风雨十年思。崔群兄弟今坡颍，好待同来话玉卮。
与声之藜阁雨窗夜话二首
作者：梅文明
朝代：清

西窗雨话夜绵绵，触恨缫愁绪万千。谁识灵台一轮月，照人肝胆自年年。蟠胸奇气郁青霞，各有千秋强自誇。情话方长更漏短，只听凉雨响沙沙。
与声之藜阁雨窗夜话二首·其一
作者：梅文明
朝代：清

西窗雨话夜绵绵，触恨缫愁绪万千。谁识灵台一轮月，照人肝胆自年年。
与声之藜阁雨窗夜话二首·其二
作者：梅文明
朝代：清

蟠胸奇气郁青霞，各有千秋强自誇。情话方长更漏短，只听凉雨响沙沙。
与朱敬斋都中话旧，即以志别
作者：梅文明
朝代：清

我客古上谷，君侨辽之阳。翁翁者何心，造此离别场。离别徂二岁，忽焉来帝乡。我昨得君书，昼夜以徬徨。轻骑入军都，期君金台旁。君笑为我言，人为天所忙。省亲返南国，觅举来北方。得马复失马，亡羊更寻羊。六月不得息，萍梗随风飏。且喜见故人，一饫饥渴肠。闻言感累欷，对饮倾百觞。姑作十日留，不妨次公狂。或话陶公田，或抚毛生囊。时事或恸哭，旧学或商量。诗或寻旗亭，曲或听教坊。或邀徐孺子，或款张思光。名宰进姚合，懒仙招吴刚。肝肠热如火，嚼冰不得凉。鴳雀处蓬蒿，乃思为凤凰。志意郁不遂，不敢偷太仓。素心四三人，晨夕歌慨慷。嘤嘤求声鸟，萃集旋飞翔。戢戢聚头鱼，堂策呼分行。我续出塞曲，君歌适馆章。握手送登车，黯然同神伤。亦知终有别，胡竟聚难常。亦知别不久，不久犹觉长。岂无寄书邮，不如觌面详。岂无抚尘交，不如知心良。翁翁者何心，造此离别场。愿言互鞭策，努力沛腾骧。更为语黄九，倔强母暂忘。不自弃驽骀，犹堪报君王。彭彭冀野马，会看联镳扬。
关沟道中
作者：梅文明
朝代：清

盘马越关隘，已惊山势雄。及兹入山坳，面面多奇峰。锐如莫邪剑，龛如凫氏钟。翼如将翔鸟，垂如下饮虹。或攒如列星，或迸如张弓。或旋如海螺，或排如衙蜂。偃蹇如懒僧，颓瘦如衰翁。蹲踞如卧罴，蜿蜒如游龙。下肆插地轴，高骞淩苍穷。闟闪无定态，气慑难形容。伟哉造化心，出奇真无穷。飞泉溜深涧，一线孔道通。怪石碎横路，行客愁蚕丛。迤折四十里，天险同函潼。闻昔界南北，十万藏貔熊。棋局一以变，过眼浮云空。锈炮卧衰草，颓衙馀古松。列雉若锯齿，齾齾撼危风。峭壁剔苍藓，战血犹殷红。腐儒慨凭吊，无病何呻恫。清时撤屯守，来往车轨同。在德不在险，此语洵可宗。不如饱看山，狂吟炯双瞳。崖石倘可疥，镌勒声隆隆。
塞上曲五首
作者：梅文明
朝代：清

万里色萧骚，千山气泬寥。雪肥天北马，风劲漠南雕。燐火吊今古，浮云空暮朝。荒崖铭战绩，谁是汉嫖姚。边调起呜呜，金飙塞外呼。石僵人射虎，岌倒树飞狐。鼓角和霜冻，关山带月孤。黄沙走苍莽，杀气满平芜。屯垒依然在，颓阳黯黯斜。荒芦吹筚篥，丛莽窜麇䴥。血碧战场草，泪枯穹谷花。谁怜征戍魄，一一化虫沙。闺梦感千春，封侯骨已尘。笳悲出塞曲，石化望夫身。属国终逃汉，长城痛筑秦。至今阴岭雪，犹照远征人。圣代征无敌，绥藩偶用兵。貔貅穹野宿，雕鹗阵云平。上将靴藏匕，名胡颈絷缨。生还军气乐，羌笛玉关清。
塞上曲五首·其一
作者：梅文明
朝代：清

万里色萧骚，千山气泬寥。雪肥天北马，风劲漠南雕。燐火吊今古，浮云空暮朝。荒崖铭战绩，谁是汉嫖姚。
塞上曲五首·其三
作者：梅文明
朝代：清

屯垒依然在，颓阳黯黯斜。荒芦吹筚篥，丛莽窜麇䴥。血碧战场草，泪枯穹谷花。谁怜征戍魄，一一化虫沙。
塞上曲五首·其三
作者：梅文明
朝代：清
体裁：五言律诗

屯垒依然在，颓阳黯黯斜。荒芦吹筚篥，丛莽窜麇麚。血碧战场草，泪枯穹谷花。谁怜征戍魄，一一化虫沙。
塞上曲五首·其二
作者：梅文明
朝代：清

边调起呜呜，金飙塞外呼。石僵人射虎，岌倒树飞狐。鼓角和霜冻，关山带月孤。黄沙走苍莽，杀气满平芜。
塞上曲五首·其五
作者：梅文明
朝代：清

圣代征无敌，绥藩偶用兵。貔貅穹野宿，雕鹗阵云平。上将靴藏匕，名胡颈絷缨。生还军气乐，羌笛玉关清。
塞上曲五首·其四
作者：梅文明
朝代：清

闺梦感千春，封侯骨已尘。笳悲出塞曲，石化望夫身。属国终逃汉，长城痛筑秦。至今阴岭雪，犹照远征人。
夜宿土木堡大风作
作者：梅文明
朝代：清

西风吹醒战场魂，走石飞沙夜打门。十万骷髅衔口叫，愁云乱窜月光昏。
居庸关
作者：梅文明
朝代：清

万折千回总是山，当山拔地起雄关。牛眠废堠烽烟靖，马上盘陀进退难。百雉插天云漠漠，一沟界道水潺潺。不堪重问前朝事，断镞沉沙夕照殷。
春闱报罢答寄宜甫刺史四首
作者：梅文明
朝代：清

壮不如人百事乖，命宫磨蠍早安排。囊钱腹籍参消息，绝倒治身许鲁斋。荦确频驱上计车，饶人看遍帝城花。不如春社寻巢燕，大厦连云处处家。三千里外寄游踪，强仕年华垒块胸。惟有多情关塞月，照人不改旧时容。家法无如日课诗，消磨心力供詅痴。居然古器今难卖，除却欧阳若个知。
春闱报罢答寄宜甫刺史四首·其一
作者：梅文明
朝代：清

壮不如人百事乖，命宫磨蠍早安排。囊钱腹籍参消息，绝倒治身许鲁斋。
春闱报罢答寄宜甫刺史四首·其三
作者：梅文明
朝代：清

三千里外寄游踪，强仕年华垒块胸。惟有多情关塞月，照人不改旧时容。
春闱报罢答寄宜甫刺史四首·其二
作者：梅文明
朝代：清

荦确频驱上计车，饶人看遍帝城花。不如春社寻巢燕，大厦连云处处家。
春闱报罢答寄宜甫刺史四首·其四
作者：梅文明
朝代：清

家法无如日课诗，消磨心力供詅痴。居然古器今难卖，除却欧阳若个知。
李堡野望
作者：梅文明
朝代：清

塞外西风飒飒鸣，乱山堆里豁双睛。炊烟直向云边出，落日遥从水际明。人倚岸腰牵马饮，妇归驴背襁儿行。万家灯火疏疏上，暮霭苍然到蔚城。
李将军射虎行
作者：梅文明
朝代：清

将军射虎南山中，虎尽射石石火红。归来却遇灞陵尉，将军失气亭上睡。天骄犯塞来胡虏，将军视虏如视虎。诋欺偏遇主家奴，孤负腰间没石羽。数奇失道上所闻，将军死矣谁败论。如今有虎射不得，碧尽将军一腔血。噫嘻！碧尽将军一腔血，将军而生眦亦裂。
次韵酬陈念慈
作者：梅文明
朝代：清

汉廷久不重邹枚，十载公车又一回。老去心情成小草，年来时事要边材。连旬风雪春都冷，几处河山眼倦开。莫羡乘槎赴瀛海，何如浅水蹴蓬莱。
舟夜对月怀藜阁金陵
作者：梅文明
朝代：清

四十犹秋赋，苍穹匪异心。斯文需后死，之子独元音。骥骨鏖风老，龙珠抱月沈。黄花香未晚，迟暮绚秋吟。
蔚州秋怀
作者：梅文明
朝代：清

叶下亭皋信已霜，捣衣声里杵砧忙。独寻野兴呼驴语，尽放乡心逐雁翔。环郭万山遮远睇，凌空一塔点秋光。浮云无限苍茫意，黯黯无言绕客肠。蹠远登高感浩襟，唳鸿啼蟀付长吟。丘中狸貉争先后，塞上风烟黯古今。侧望乾坤双袖手，自开蹊径一生心。零秋到处多蒲柳，省识青青松柏林。
蔚州秋怀·其一
作者：梅文明
朝代：清

叶下亭皋信已霜，捣衣声里杵砧忙。独寻野兴呼驴语，尽放乡心逐雁翔。环郭万山遮远睇，凌空一塔点秋光。浮云无限苍茫意，黯黯无言绕客肠。
蔚州秋怀·其二
作者：梅文明
朝代：清

蹠远登高感浩襟，唳鸿啼蟀付长吟。丘中狸貉争先后，塞上风烟黯古今。侧望乾坤双袖手，自开蹊径一生心。零秋到处多蒲柳，省识青青松柏林。
连日与同志谈诗率书已意质之
作者：梅文明
朝代：清

前有千古后万年，日月光景常经天。诗家陆离光怪发新意，共此两丸跳荡于云烟。风骚递嬗启苏李，建安正始风骨骞。六朝绮语稍变古，四唐丰格同争妍。二谢庾鲍不复作，横绝一世惟青莲。就中集成杜陵叟，昌黎后起望背肩。元白一变长庆体，储王独擅田家篇。下逮温李暨皮陆，支分派别同涓涓。拾遗古调久绝响，有宋大笔推坡仙。西昆艳体西江派，恶者太过好亦偏。南渡铮铮渭南伯，能包众体寻真诠。万首新诗一腔血，尤萧杨范望不前。元有四家明七子，惟青邱子尤翩翩。本朝蔚起新城老，百家集附蚁慕膻。南施北宋互轩轾，长水一胍羼银铅。乾隆中叶盛袁叟，长城屹立仓山边。偏师攻垒蒋赵作，锋铓烂烂森戈鋋。嗣是厥后百馀载，名家间出非才全。其实各有日月各新意，争门夺户何其颠。渤海尾闾产珊树，泰岱涧底生杜鹃。木有生气竹有节，鸟不喑语花不蔫。太阿出匣掣飞电，焦尾应律无涩弦。便可直追三百蹑汉魏，何况齐梁唐宋之蝉嫣。不专一家乃其大，不求近名乃其传。我辈天赋颇不薄，或古绠短尘缘牵。有时心之所得宣诸口，无论大言之炎小言戋。沐日浴月蓄光彩，祇须自浚灵源泉。功名任运鸟且过，富贵到手虫可怜。但求模山范水乐真乐，无使羲娥笑我如寒蝉。此语非矫亦非妄，鸟飞兔走指誓坚。何当家酝千斛酒，并得郭负五顷田。携朋镇日理高咏，永与日月光景相流连。
喜半公归自新都柬寄索画
作者：梅文鼎
朝代：清

病起看山山更奇，溪桥酒醒一题诗。相思白岳人归处，正是苍崖雪霁时。路转层云峰出没，水澌古涧石逶迤。心闲好景供图画，肯寄荒斋慰别离。
喜晤彭躬庵先生即送归
作者：梅文鼎
朝代：清

曾向冬心见树庐，人间万事一编书。相看此际天难问，却喜耆年鬓未疏。浩荡秋空涵日月，清泠江水辨龙鱼。布帆风满君归去，万里行云自卷舒。
复柬方位伯
作者：梅文鼎
朝代：清

象数岂绝学，因人成古今。创始良独难，踵事生其新。测量变西儒，已知无昔人。便欲废筹策，三率归同文。宁知九数理，灼灼二支分。句股测体线，隐杂恃方程。安得以比例，尽遗古法精。勿庵有病夫，闲居发疑倩。展转重思维，忽似窥其根。和较有实用，正负非强名。始信学者过，沿古殊失真。辟彼车与骑，用之各有神。篆籀夫岂拙，弩啄日以亲。援笔注所见，卷帙遂相仍。念子学有宗，何当细与论。
柏枧山顶望仙人台同观湖先生
作者：梅文鼎
朝代：清

峨峨方石台，千尺凌晨烟。昔闻山中叟，曾此逢飞仙。棋局观未终，倏忽更岁年。樵斤寘丛条，木皮合且坚。崖树既摧朽，无人能攀缘。我来陟岭半，俛视兹台颠。再寻蛟路登，所见惟青天。琼宫在何许，便欲乘风旋。下界溺埃尘，安能久迁延。何当封马鬣，非敢冀牛眠。庶同五岳游，免此情内牵。云车策风马，愿言长执鞭。
江上望九华山慨焉有感
作者：梅文鼎
朝代：清

曾闻九子山，险怪类西岳。攒簇金芙蓉，峥嵘发华萼。我来江上看，烟光喜澄廓。奇峰缥缈间，一一青如削。百里势不绝，蜿蜒相回薄。扁舟不可停，所见乍前却。参差互出没，灵异难遥度。振衣思高颠，攀跻一何乐。长歌入杳冥，凌风瞰大壑。身轻生羽翼，虚无行碧落。平生慕至道，幽探性所托。于役曾未休，天游攘六凿。福地傥依栖，旷然解尘缚。敢忘夙昔心，敬与山灵约。
送姜学在归吴门
作者：梅文鼎
朝代：清

午桥雨过杜鹃啼，归客扁舟发宛溪。下濑薰风吹去棹，到家绿树遍长堤。伯兄稚子经年别，画舸名园几处题。难忘敬亭山下路，清秋迟尔共扶藜。
雪中家从叔瞿山过饮山居
作者：梅文鼎
朝代：清

青山闭户孤居惯，书卷时开逸兴多。觅句每于闲处得，逢君何意雪中过。寒花万树看图画，浊酒盈尊起和歌。泥滑只今愁去马，荒村莫惜醉颜酡。
题赠宛津庵澹生上人
作者：梅文鼎
朝代：清

小刹对山城，溪桥一水横。披帷来野色，傍郭有经声。高树虚窗入，遥峰隔岸明。此中逢惠远，真觉道心生。
金牌坑地中得古窑器
作者：梅文鼐
朝代：清

崒峍金牌山，郁郁生云气。巨木盘幽崖，村落聊位置。将欲就山麓，稍辟为平地。开基深寻丈，忽得古藏器。盆盂及瓶缶，尊罍式各异。玉质陶兼土，朴拙非近制。沈埋历岁时，完好色逾粹。不知千年前，此物谁所瘗，古云桑田更，其说亦良是。高下理相倾，数极且自至。何为复区区，蜗角争名利。辛苦衔西山，填海学精卫。
东坡定惠院月夜偶出叠韵诗汪均之得其手稿墨迹二首共一纸纸残一角虞山钱宗伯补以细字叠东坡原韵
作者：梅曾亮
朝代：清

东坡昔作骑鲸游，斯文冥冥若长夜。传流片纸万牛回，想见挥毫一鸟下。细看浓抹如眉阔，肯使奇才任胸泻。谪宦虽成蜀党魁，悲歌不作湘累亚。庙堂无地能尔容，风月在天从我借。经冬山竹碧初老，驻春海棠红未谢。典窜岂因模禊帖，敖游自喜依僧舍。往事真成牛角花，余甘幸比虎头蔗。眼前清景过始知，身后高名生可怕。作诗一笑公应闻，当日好官谁复骂。苏公手迹十四书，张丑藏经几晨夜。蜡笺久作烟云空，粉泽谁看风雨下。先生真放本精微，后人伪体徒奔泻。一宝何期得双绝，四家顿使成三亚。小乙钩疑汉女藏，大横箸向留侯借。几行补作肥鸦栖，半角残随隙驹谢。蝇头细跋得蒙叟，骥尾附名甘避舍。况余书手同芽姜，使我品题惭杖蔗。催诗闲受古人忙，得句喜过难韵怕。汪君汪君慎守宝，富人若求君可骂。
东坡定惠院月夜偶出叠韵诗汪均之得其手稿墨迹二首共一纸纸残一角虞山钱宗伯补以细字叠东坡原韵·其二
作者：梅曾亮
朝代：清

苏公手迹十四书，张丑藏经几晨夜。蜡笺久作烟云空，粉泽谁看风雨下。先生真放本精微，后人伪体徒奔泻。一宝何期得双绝，四家顿使成三亚。小乙钩疑汉女藏，大横箸向留侯借。几行补作肥鸦栖，半角残随隙驹谢。蝇头细跋得蒙叟，骥尾附名甘避舍。况余书手同芽姜，使我品题惭杖蔗。催诗闲受古人忙，得句喜过难韵怕。汪君汪君慎守宝，富人若求君可骂。
中秋夜访冷公调不遇
作者：梅曾亮
朝代：清

佳节欢友生，良夜念孤客。叩门适不遇，惆怅缓归屐。天街月舒波，万户闭一白。谁家酒兵閧，艳艳烛翻隙。归来儿女哗，对月学扣额。祭拜未云已，瓜果竞分擘。此乐谅无与，只可近书策。夜深奈明何，相对惟脉脉。
书示张生端甫
作者：梅曾亮
朝代：清
体裁：古风

我年未及十，我祖授书时。襟裾戒牛马，解授城南诗。覆醢悲子路，读记泪绠縻。谓我有文性，祖亦为嘘唏。先子留上都，我母课中闺。《文选》苦难字，背诵行迟迟。十九始出游，杂览如乱丝。揽取得尺寸，首尾终迷离。吴门遇王渭，交我顾广圻。语我六书学，训诂宜兼之。凡校古人书，不以他书资。古书各义例，熟玩窥其嚱。惭非性所好，负此良友规。颇独好文词，俳偶自娱嬉。异之管君同，谓此不足为。此犹冠玉耳，不见骨与皮。皮骨且不见，安能为妍媸。是时文派多，独契桐城师。洪钟未殚叩，閟响忽我遗。言往理稍出，徐徐会其机。读书如养生，薰莸不同脾。岂食大官羊，腥膢离蟛蜞。三史范已孱，陈寿无华词。五代事简略，词义独恢恢。《老》《庄》《荀》《管》《韩》，《国策》逮《楚词》。《淮南》《吕春秋》，谲诡而倡披。六经为稻粱，此亦膏与脂。不可一日无，使人发华滋。适口莫如约，拙养聊自怡。刘君称汉圣，董生书玉杯。谢力有未能，吾知固有涯。吾子天骨高，古风还可追。鹄卵在啄抱，庚桑惭鲁鸡。傥欲师古人，为子诵所宜。
书示张生端甫
作者：梅曾亮
朝代：清

我年未及十，我祖授书时。襟裾戒牛马，解授城南诗。覆醢悲子路，读记泪绠縻。谓我有文性，祖亦为嘘唏。先子留上都，我母课中闺。《文选》苦难字，背诵行迟迟。十九始出游，杂览如乱丝。揽取得尺寸，首尾终迷离。吴门遇王渭，交我顾广圻。语我六书学，训诂宜兼之。凡校古人书，不以他书资。古书各义例，熟玩窥其嚱。惭非性所好，负此良友规。颇独好文词，俳偶自娱嬉。异之管君同，谓此不足为。此犹冠玉耳，不见骨与皮。皮骨且不见，安能为妍媸。是时文派多，独契桐城师。洪钟未殚叩，閟响忽我遗。言往理稍出，徐徐会其机。读书如养生，薰莸不同脾。岂食大官羊，腥膢离蟛蜞。三史范已孱，陈寿无华词。五代事简略，词义独恢恢。《老》《庄》《荀》《韩》，《国策》逮《楚词》。《淮南》《吕春秋》，谲诡而倡披。六经为稻粱，此亦膏与脂。不可一日无，使人发华滋。适口莫如约，拙养聊自怡。刘君称汉圣，董生书玉杯。谢力有未能，吾知固有涯。吾子天骨高，古风还可追。鹄卵在啄抱，庚桑惭鲁鸡。傥欲师古人，为子诵所宜。
偶成寄仲卿彦勤两弟
作者：梅曾亮
朝代：清

柏枧村中有故墓，吾宗苦约返茅茨。黄精药好愁难遇，苍耳林深恐见欺。北阮家怜门户改，南阳阡冀子孙知。飞桥一水千峰抱，记取他年谒墓时。百年寄圃冶城旁，旧德犹存绿野堂。祖父艰难留树石，弟兄奔走隔壶觞。极知饱啄宜山泽，又恐鸣号望稻粱。空忆故园春色返，半千阁下又青杨。
偶成寄仲卿彦勤两弟·其一
作者：梅曾亮
朝代：清

柏枧村中有故墓，吾宗苦约返茅茨。黄精药好愁难遇，苍耳林深恐见欺。北阮家怜门户改，南阳阡冀子孙知。飞桥一水千峰抱，记取他年谒墓时。
偶成寄仲卿彦勤两弟·其二
作者：梅曾亮
朝代：清

百年寄圃冶城旁，旧德犹存绿野堂。祖父艰难留树石，弟兄奔走隔壶觞。极知饱啄宜山泽，又恐鸣号望稻粱。空忆故园春色返，半千阁下又青杨。
偶成寄仲卿彦勤两弟东坡定惠院月夜偶出叠韵诗汪均之得其手稿墨迹二首共一纸纸残一角虞山钱宗伯补以细字叠东坡原韵·其一
作者：梅曾亮
朝代：清
体裁：古风

东坡昔作骑鲸游，斯文冥冥若长夜。传流片纸万牛回，想见挥毫一鸟下。细看浓抹如眉阔，肯使奇才任胸泻。谪宦虽成蜀党魁，悲歌不作湘累亚。庙堂无地能尔容，风月在天从我借。经冬山竹碧初老，驻春海棠红未谢。典窜岂因模禊帖，敖游自喜依僧舍。往事真成牛角花，余甘幸比虎头蔗。眼前清景过始知，身后高名生可怕。作诗一笑公应闻，当日好官谁复骂。
六月十二山谷生日邵蕙西舍人招吴子叙编修张石舟大令朱伯韩侍御赵伯厚赞善曾涤生学士冯鲁川主政龙翰臣修撰刘蕉云学正及曾亮凡十人集于寓斋舍人有诗属和
作者：梅曾亮
朝代：清

夏幄阴阴四围碧，沈李浮瓜香拍席。涪翁生日是今朝，七百年逢吾辈客。此翁翰墨如坡翁，命宫磨蝎应相同。春风官羊未饱吃，荔支却啖戎州红。主人诗派江西续，喜借古欢招近局。槐花韭饼虽已过，黄鸡作羹鹅掌熟。新诗似拟鹤南飞，共饮一尊歌此曲。我亦低首涪翁诗，最怜作吏折腰时。只今更谪人间否，安得停杯一问之。
和座主汤敦甫先生游龙杖歌
作者：梅曾亮
朝代：清

春红已退夏绿疏，黄花未来人意孤。谁欤发艳回春腴，游龙作花红扶苏。髲？八尺堆珊瑚，荡摇秋空如画图。世人但夸颜色姝，岂知直干中不枯。忍使花落随犁锄，我师巡圃为踟蹰。试以为杖轻若无，刊落枝叶除根须。以铁为距漆作肤，策之稳步如安车。子美桃竹能给扶，昌黎赤藤杖自娱。风流文彩二子都，惜哉迁谪随江湖。岂若此杖忘崎岖，侍师缓步留天衢。七十谢政神蘧蘧，春光澹沱梨云铺。昆明芙蓉能白朱，与尔同佩花间壶。园官十客相友于，乃知草木遇各殊。赤藤桃竹愧不如，岂惟赤藤桃竹愧，不如孔光乃使灵寿污。
和座主汤敦甫先生游龙杖歌
作者：梅曾亮
朝代：清
体裁：古风

春红已退夏绿疏，黄花未来人意孤。谁欤发艳回春腴，游龙作花红扶苏。髲𩭝八尺堆珊瑚，荡摇秋空如画图。世人但夸颜色姝，岂知直干中不枯。忍使花落随犁锄，我师巡圃为踟蹰。试以为杖轻若无，刊落枝叶除根须。以铁为距漆作肤，策之稳步如安车。子美桃竹能给扶，昌黎赤藤杖自娱。风流文彩二子都，惜哉迁谪随江湖。岂若此杖忘崎岖，侍师缓步留天衢。七十谢政神蘧蘧，春光澹沱梨云铺。昆明芙蓉能白朱，与尔同佩花间壶。园官十客相友于，乃知草木遇各殊。赤藤桃竹愧不如，岂惟赤藤桃竹愧，不如孔光乃使灵寿污。
寄姚春木
作者：梅曾亮
朝代：清

曾访夷门客大梁，更寻耆旧溯襄阳。秋风昨已归张翰，前辈今谁过孝章。家食若为三亩计，国闻曾备五车藏。陈编亦有平生志，愧子逍遥一草堂。
怀余小坡
作者：梅曾亮
朝代：清

成都有客返江城，谪宦知君别后情。向阙迟眠金雁驿，留川间赋《石犀行》。论文每忆今无辈，避地应闻我更生。回首京华多乐事，酒枪茗枕话深更。
悼姚春木
作者：梅曾亮
朝代：清

君卒逾年我未知，渡江犹寄赠君诗。梦乖元伯真惭负，书达刘侯已悔迟。伊洛渊源周士贵，国朝文献《汉宫仪》。一编曾为《商遗集》，他日订吾更倚谁。
戏书
作者：梅曾亮
朝代：清

未可称居士，颓然已放翁。诗惟标脚气，文不愈头风。雄任来嘲客，褒无待约僮。鸡毛三寸笔，何事反匆匆。
澄斋来讶久不出因作此并呈石生明叔
作者：梅曾亮
朝代：清

十日不踏兴胜寺，张子讶我何深藏。谓疑幽忧属末疾，岂知发兴搜诗肠。我初学此无检束，虞初九百恣荒唐。稍参涪翁变诗派，意趣结约无飞扬。十年弃置久不事，解散韬帙从忀徉。含毫叩景偶一试，忽觉泥井生寒浆。浓书细字急不择，蝼蚓诘曲肥鸦旁。到口有物当一吐，安能呐舌如周昌。古人精严有真放，下手得快天机张。六朝文士不解此，散叶骏马驱跛羊。三辰分光精气薄，语言缩畜如羸尪。虽然此中有泾渭，岂得芜秽夸汪洋。句律稍悟嗟已晚，嗜好多可无专场。千金狐裘饰羔袖，汉冠晋制兼唐装。吾文所病亦在此，自成一家今未尝。当年猛志压崔蔡，翻恐汪魏相低昂。先生不嗔后生笑，所虑惟此余寻常。谁与吾党二三子，妙解知我非猖狂。
监利王子寿去刑部主政归作诗寄之
作者：梅曾亮
朝代：清

君竟翩然返故居，题桥应笑拟高车。宁编《荆楚岁时记》，不读司空城旦书。词赋飞腾聊自喜，江山辽落兴何如。怀人若问吴门卒，尚有诗狂未扫除。
读东坡集有感
作者：梅曾亮
朝代：清

七载黄州已似家，又从儋耳度年华。东坡有地聊栽竹，南海无人且看花。白发瞿塘悲剑器，青衫湓浦泣琵琶。飘零词客多哀怨，学道如公信有涯。
赠左匡叔归桐城
作者：梅曾亮
朝代：清

方君植之能说子，古貌雄情无与比。偶然折券散千金，三冬无褐心不耻。蒙眬世事若无意，要最千年看如咫。五胜新推十六家，一日曾行三百里。朅来为客至江南，憔悴儒冠尚如此。马生与君意气亲，得钱沽酒为佳宾。酒酣叹息新知乐，客子逢人喜任真。当途之子多羞贫，熟视自循头上巾。不如南亩还收身，青鞋布袜谁能驯。方君方君亦偪泰，千言不如十斛麦。等是东西南北人，送尔江头独归客。
赠潘咨少伯
作者：梅曾亮
朝代：清

当年豪士客扶风，曾以乡兵占首功。谈笑尚惊黄鹞子，行藏欲问白凫翁。雨中裹饭勤深友，日下翻经折钜公。莫讶元文难索解，应知并世有扬雄。
赠邵位西移居
作者：梅曾亮
朝代：清

君别临安山水来，精庐应觉厌嚣埃。偶然移宅当金碗，镇可藏书著玉杯。深院无风能媚竹，小窗如画忽横梅。漫言此是倪迂阁，却许诗人踏破苔。
赠钮非石
作者：梅曾亮
朝代：清
体裁：七言律诗

散尽黄金鬓改玄，独余翰墨得留连。时追苦县光和体，不奏《甘泉》泰时篇。欲借方言行问字，更从《齐物》证忘筌。世途何限乌焉马，鸟迹那禁有变迁。
赠钮非石
作者：梅曾亮
朝代：清

散尽黄金鬓改玄，独余翰墨得留连。时追苦县光和体，不奏《甘泉》泰畦篇。欲借方言行问字，更从《齐物》证忘筌。世途何限乌焉马，鸟迹那禁有变迁。
赠陈颂南
作者：梅曾亮
朝代：清

慰客车多似水流，左迁君自百无忧。同官何意遭阎奉，直疏曾闻继道州。若访石牛犹早计，且歌金马亦良谋。书衔从此称光禄，谢鲍诗声让一头。
题容静止诗集
作者：梅曾亮
朝代：清

先师功业烂卿云，燕许常杨接世芬。万里天山新乐府，三年人海故将军。惭余西笑重投迹，喜子南归得论文。终是丹青图画客，管城休策腐儒勋。
秦淮
作者：梅曾烈
朝代：清
体裁：七言绝句

水涨秦淮月渐斜，夜深吹笛谱红牙。不知燕子归来否，旧巷乌衣又落花。
早春秋水园看梅花
作者：梅枚
朝代：清

尺五城南韦杜庄，紫薇红药碧筼筜。就中别有萧疏意，一院梅花间白杨。几度春愁几寂寥，今年花事绝娇娆。吟肠剩欲相料理，风雪骑驴忆灞桥。沙鸟寒禽对水涯，茅亭古屋共横斜。他年买宅成高隐，只傍孤山处士家。
早春秋水园看梅花·其一
作者：梅枚
朝代：清

尺五城南韦杜庄，紫薇红药碧筼筜。就中别有萧疏意，一院梅花间白杨。
早春秋水园看梅花·其三
作者：梅枚
朝代：清

沙鸟寒禽对水涯，茅亭古屋共横斜。他年买宅成高隐，只傍孤山处士家。
早春秋水园看梅花·其二
作者：梅枚
朝代：清

几度春愁几寂寥，今年花事绝娇娆。吟肠剩欲相料理，风雪骑驴忆灞桥。
伏生墓
作者：梅枝凤
朝代：清

九十传书老博士，邹侯故国有遗踪。丰碑不复遭秦火，孤墓依然是汉封。麦秀平畴深雊雉，山空隔岭远鸣钟。只今祠庙荒榛里，丹壁辉煌照古松。
赠别朗先上人兼讯沈耕岩夫子
作者：梅枝凤
朝代：清

知君湖海意，多为乱离坚。客路看秋叶，江楼起戍烟。归家言拜母，浪迹岂逃禅。此去兰溪上，孤怀好与传。
东岳
作者：梅清
朝代：清

作镇纪崇望，应星协神区。乃憔群岳宗，盘礴临东隅。峻哉何巍巍，悬磴垂云衢。半壁俯全鲁，远影缭勾吴。我来春夏交，瑶草方芬敷。始临一嶂断，忽出众壑殊。次第开天阊，海色万里舒。树挂飞蜃长，石蹋扶桑孤。羡门如可招，挟翼将同驱。乃知灵境别，旷览良不虚。冥怀入神明，喟焉思真符。风雨若有俟，瑞应岂遂辜。方期传遥踪，封禅奏成书。神宫郁岧峣，曾岩露晶荧。遥望飞甍高，惊指朝霞升。陟磴耀流目，跻庭肃群心。我欲问太乙，陈词叩幽沈。射牛典既遐，瘗玉迹亦湮。俯仰眷春祺，惟此褕翟尊。范金焕宝服，色映河汉明。幡幢何飘飖，侍从罗群星。灵贶一以昭，对越拟紫宸。厥祀匪徒然，锡胤蕃斯人。载协勾萌期，言应郊禖辰。灵雨润遥泽，惠风澹群氛。浩矣《青阳歌》，长此徽箫笙。
东岳·其一
作者：梅清
朝代：清

作镇纪崇望，应星协神区。乃憔群岳宗，盘礴临东隅。峻哉何巍巍，悬磴垂云衢。半壁俯全鲁，远影缭勾吴。我来春夏交，瑶草方芬敷。始临一嶂断，忽出众壑殊。次第开天阊，海色万里舒。树挂飞蜃长，石蹋扶桑孤。羡门如可招，挟翼将同驱。乃知灵境别，旷览良不虚。冥怀入神明，喟焉思真符。风雨若有俟，瑞应岂遂辜。方期传遥踪，封禅奏成书。
东岳·其二
作者：梅清
朝代：清

神宫郁岧峣，曾岩露晶荧。遥望飞甍高，惊指朝霞升。陟磴耀流目，跻庭肃群心。我欲问太乙，陈词叩幽沈。射牛典既遐，瘗玉迹亦湮。俯仰眷春祺，惟此褕翟尊。范金焕宝服，色映河汉明。幡幢何飘飖，侍从罗群星。灵贶一以昭，对越拟紫宸。厥祀匪徒然，锡胤蕃斯人。载协勾萌期，言应郊禖辰。灵雨润遥泽，惠风澹群氛。浩矣《青阳歌》，长此徽箫笙。